text:
Kubhikishe imbokodo eKapa
2013-02-21 16:24
Cape Town - Ilinganiselwa ku-100 imbokodo engene emgwaqeni yaseKapa yabhikisha iphikisana nodlame olubhekiswe kubantu besifazane nezingane.
Imashi ibihlelwe ngabesifazane be-African National Congress Women's League (ANCWL), isuke kuKeizergracht Street yaye yayophela kuWale Street.
Izinhlangano ezibe yingxenye yemashi zihlanganisa nePositive Men's Movement of SA, iNational Association of People With Aids, kanye neSA National Institute for Crime Prevention and the Reintegration of Offenders.
Kugqame abesifazane ebebegqoke izikipha ezinemibala ekuhlaza nephuzi, laba bebephethe izingqwembe ezibhalwe ukuthi: “Akuyekwe ukubulawa kwezingane, ezinye zithi: “Akuyekwe ukuhlukumeza nokudlwengula”.
UNgqongqoshe woMnyango wezeMfundo emazingeni aPhansi u-Angie Motshekga, ukhulume nababhikishi ehambisana noNgqongqoshe woMnyango weziNgane, abesiFazane kanye nabaKhubazekile uLulu Xingwana.
Ababhikishi bebekhumbula abesifazane abayisihlanu, abahlanganisa nengane, ababulawe emasontweni adlule, eKapa.
Abashona ngo-Anene Booysen, 17, Ge-Audrey Bianca Green, 19, Jo-Anne Diane van Schalkwyk, Melandri Bukkies, 20, kanye nengane eneminyaka emihlanu ubudala uLilitha Mgwebi .
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


c: text/html

text:
Hlukanani neBafana noGordon - Safpu
2013-02-05 14:01
Johannesburg - ISouth African Football Players Union ithi labo abangakwazi ukubonga indlela iBafana Bafana edlale ngayo ku-Africa Cup of Nations "abazazi bafunani".
ISafpu isamukele isinqumo seSouth African Football
Association [Safa] sokugcina uGordon Igesund njengomqeqeshi weBafana yize ehlulekile ukufinyelela emidlalweni yama-semifinal – nokwakungumgomo owawubekwe etafuleni ngesikhathi esayina inkontileka yeminyaka emibili ngoJuni, kubika iKickOff.com.
"ISafpu ithanda ukuhalalisela umqeqeshi u-Igesund neBafana ngokumela izwe lethu ngendlela encomekayo kweye-Afcon ka-2013.
"Kungokokuqala eminyakeni eminingi yokuqasha abaqeqeshi ekuthiwa bahamba phambili emhlabeni kepha beza nemiphumela engacacile, sibona iBafana idlala ngokuzimisela. IBafana itshengise ukuzinikela okumangalisayo kanti singasho ukuthi bebebonakala ukuthi banokuzethemba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Ezolimo zingase zidale imisebenzi - Patel
2012-12-18 14:31
Johannesburg - Umkhakha wezolimo ungadala amathuba amaningi emisebenzi eNingizimu Afrika, kusho uNgqongqoshe wezokuThuthukiswa koMnotho u-Ebrahim Patel ngoLwesibili.
"Uma ufuna izibalo zemisebenzi, ezolimo yiwona mkhakha. Yingakho ezolimo zihamba phambili kwi-National Growth Path," usho kanje esidlweni sasekuseni ebesenganyelwe yi-ANC's Progressive Business Forum eMangaung.
Uthe omunye umkhakha ohamba phambili yimboni yezimoto okuyiwona owakha amathuba emisebenzi noheha abatshalizimali bangaphandle.
Inkampani iBMW izokhiqiza uhlobo lwemoto i-3 Series khona lapha eNingizimu Afrika, njengoba noMercedes-Benz sewenze iNingizimu Afrika indawo lapho okhiqizela khona izimoto zayo zohlobo lwe-C Class.
Kodwa, uPatel uqhube wathi kusanegebe phakathi kwemigomo kahulumeni nokuyifezekisa.
Lena yinselelo enkulukazi emizameni kahulumeni yokwakha amathuba emisebenzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe iphoyisa eN West
2012-12-11 14:31
Johannesburg - Kuboshwe iphoyisa ngezinsolo zokufuna ukugwazelwa, kusho amaphoyisa aseNorth West ngoLwesibili.
"Kusolakala ukuthi wafuna u-R1000 ukuze ahoxise icala aphinde adedele umsolwa esitokisini,” kusho okhulumela amaphoyisa uLieutenant Colonel Lesego Metsi.
Leli phoyisa elineminyaka engu-33 ubudala liboshwe ngoMsombuluko, eMmabatho.
UMetsi uthe iphoyisa lizwe umnikazi wendawo yokucima ukoma etshela elinye iphoyisa ukuthi ufuna ukuhoxisa icala elibhekene nomsolwa ovele usezikhindini.
"Iphoyisa libe selenza okufanele lathi lona wesifazane akaye eNkantolo yeMantshi eMmabatho ayokhuluma nayo, njengoba kuyinqubo elandelwayo uma umuntu ehoxisa icala ngokusemthethweni.”
Iphoyisa libe selitshela lona wesifazane ukuthi yena angalihoxisa icala uma emkhokhela u-R1000. Imali yakhokhwa kabili ngo-R500, kodwa iphoyisa lahluleka ukwenza njengesethembiso salo.
Owesifazane wabe esefaka icala. Kulindeleke ukuba livele eNkantolo yeMantshi eMmabatho ngecala lenkohlakalo maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kunzima emindenini yababulawe yiloliComment on this story
NQOBIZIZWE ZWANE
UMPHAKATHI wasoZwathini, e-Appelbosch, ufuna kufakwe izinciphisa jubane emgwaqweni omkhulu kule ndawo u-R614 kulandela isibhicongo sengozi eyenzeke izolo ekuseni lapho iloli lishayise labulala abantu abahlanu abebeseceleni komgwaqo belinde izinto zokuhamba beya emsebenzini.
Umphakathi wakule ndawo obuthukuthele ugane unwabu ukhala ngokuthi izingozi seziyinsaka-vukela umchilo wesidwaba kule ndawo.
“Namuhla (izolo) kuvalwe ngehlahla njengoba izingane zalaba bazali zizosala zincela izithupha ngoba bekuyibona imigogodla yemindeni yabo,” kusho umsebenzi wasesibhedlela kule ndawo ongagunyaziwe ukhuluma nabezindaba.
Abashonile nguMnuz Alfred Ndlovu, Nkk Thuleleni Mhlongo, Nkk Thembeni Khuzwayo, Nksz Velephi Langa noNkk Bhekisile Zondi okuvela ukuthi bebeyizinsika emindenini yabo. Isolezwe lifike kule ndawo iloli elinamasondo angu-16 elidale umonakalo lifohlokile, izimpahla ebelizithwele zithe chithi saka endleleni.
UNksz Nana Mthembu ozibonele ngo “si” le ngozi uthe bebeyiqulu labasebenzi elilinganiselwa ku-30 belinde izinto zokuhamba izolo ekuseni ngesikhathi kuthushuka iloli ekhoneni kulo mgwaqo lihamba lukeke kucaca ukuthi liyaphaphalaza.
“Besizixoxela esitobhini ngesikhathi liqhamuka lihamba lukeke kungaqondakali ukuthi libhekephi. Sihlakazeke sabheka le nale, ngeshwa laphaphalazela ngqo lapho abanye bethu bebemi khona. Emva kwalokho kube mnyama emehlweni kithi sonke kwathi emva kwemizuzwana sabona ngezimpahla zabo sesisakazeke umgwaqo wonke kunamagwinya nezikhwama,” kusho uNksz Mthembu.
Eqhubeka uthe nalapho abaqondanga ukuthi kwenzekani, umqondo ubusajamile.
“Angikaze ngizwe ubuhlungu obungaka ngibuka abantu sebekhishwa ngaphansi kweloli ungasaboni nokuthi bangobani ebusweni ngenxa yokulimala. Izidumbu bese sizifanisa ngezimpahla ngendlela abebelimele ngayo, imilenze nezingalo besikujomba sizama ukuyosiza sinethemba lokuthi hleze basindile kanti lutho,” kusho uNksz Mthembu.
UNksz Mthembu uthe usola ukuthi umshayeli ubelele ngendlela okwenzeke ngayo.
“Ukube ubebhekile ubengabamba ngisho amabhuleki noma enze imizamo. Kubukeka sengathi ubelele,” kusho uNksz Mthembu.
Isolezwe litheleka kule ndawo lapho lo mphakathi obumi khona izixongololo ukhungathekile, ubusho ngazwi linye ukuthi akufakwe izinciphisa jubane ngoba lo mgwaqo unamajika amaningi, nezikole zezingane ezincane ziseduze komgwaqo.
UMnuz Thulani Nala, indodana kaNdlovu, uthe abazi nokuthi bazomfihla ngani uyise ngoba nguyena obetohoza yize ebesathatha impesheni.
UNksz Gugu Mabaso womndeni kaNkk Khuzwayo ukhale esifanayo noNala eveza ukuthi abazi ukuthi bazothathani bahlanganise nani ukuze impilo iqhubeke ngoba umufi nguyena obeyinsika yekhaya.
Amaphoyisa ngomlomo kaCaptain Thulazi Zwane athi kuphenywa amacala amahlanu okubulala ngokungehloso kodwa umshayeli weloli ubengakaboshwa.
Umshayeli waleli loli ulimele waphuthunyiswa esibhedlela. Ngesikhathi sokuloba lapha abakwa Spar bebengakaphawuli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Baphithene ngesimo esishayisanayo seHIVComment on this story
LUNGI LANGA
BADIDEKILE abashadikazi baseKlaarwater abathola imiphumela eshayisanayo ngesimo sabo se-HIV uma beyohlola ezindaweni ezihlukene.
UNkk Simangele Goge (30) uthi uthole ukuthi unegciwane lengculazi ngonyaka odlule kodwa uthe uma eseyobheka kulo nyaka wathola ukuthi akanalo kade sekuphele izinyanga azi ukuthi unalo.
Ngo-Okthoba nyakenye uthole ukuthi unegciwane ngesikhathi ehamba umtholampilo esakhulelwe.
“Ngahlolwa kwatholakala ukuthi nginegciwane. Ngathuka ngoba ngangingazitsheli ukuthi kungaphuma le miphumela.
“Umyeni wami naye ufike wahlola igazi ngalolo suku wathola ukuthi igciwane akanalo,” kuchaza uNkk Goge.
Uthi bamqalise imishanguzo yokuthithibalisa igciwane i-AZT eyingxenye yohlelo lokuvimbela igciwane ukuthi lidlulele enganeni ayikhulelwe.
Ngosuku olulandelayo baye kudokotela ozimele benomyeni wakhe bahlola igazi. Imiphumela yabo bobabili ibuye ithi kabanalo igciwane lesandulela-ngculazi.
Babuyele emtholampilo ngo-Febhuwari ngoba sekusondele ukuthi atete, eyobuza ukuthi kumele ayithathe yini imishanguzo ebizwa nge-Nevirapine ethathwa ngowesifazane okhulelwe uma esezobeletha. Bacelwe ukuthi baphinde bahlole igazi, umyeni wakhe wathola ukuthi akanalo igciwane. UNkk Goge uhlolwe kabili ngalelo langa kwaphuma imiphumela emibili engafani.
Owodwa uthe unegciwane omunye uthi akanalo. Badluliselwe esibhedlela eRK Khan kwathiwa akayohlola khona kusetshenziswa i-Elisa lapho kuyiswa khona igazi esikhungweni esihlola igazi. Imiphumela yalelo gazi ithe akanalo igciwane.
Le miphumela uyithole ngo-Febhuwari 13 emuva kokuthola umntwana. Uthe useyekile ukunika ingane yakhe iNevirapine ngoba udokotela wabatshela ukuthi asikho isidingo sokuyithatha uma le miphumela ithi akanalo igciwane.
UDkt Harry Hausler wenhlangano eyengamele izinhlelo ezithinta ingculazi nesifo sofuba iTB/HIV Care Association uthe kuyenzeka ukuthi amathuluzi okuhlola igazi aphambuke akhiphe imiphumela engeyona. Kodwa uthe uma kwenziwe uhlobo lokuhlola igazi lapho kuyiswa khona igazi esikhungweni sokuhlola igazi leyo miphumela ingathenjwa.
“Isikhathi esiningi uma uhlobo lokuhlola igazi lapho kujojwa khona umunwe ngenayiti bese kuthathwa igazi luveza imiphumela eshayisanayo kuye kube ngcono ukuyisa igazi esikhungweni esihlola igazi. Imiphumela ephuma lapho isuke ithembekile,” kusho uHausler.
Okhulumela umasipala weTheku uMnuz Thabo Mofokeng uthe basaluphenya udaba lwalezi zithandani, bazokwazi ukuphendula uma sebephothule uphenyo lwabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zimkhalele osolwa ngokudlwengula indodakazi
2012-12-31 07:03
Mahikeng - Ikhalelwe ngamasongo kaSigonyela indoda yaseMahikeng, eneminyaka engu-54 ubudala, esolwa ngokudlwengula indodakazi yayo eneminyaka engu-22 ubudala.
Lokhu kuvezwe ngamaphoyisa aseNorth West, ngeSonto.
Okhulumela amaphoyisa uCaptain Amanda Funani uthi kukholakala ukuthi indodakazi ibilele ngesikhathi uyise eyibhozomela eyidlwengula, ngoLwesihlanu ebusuku.
Umsolwa kulindeleke avele ngaphambi kweNkantolo yeMantshi yaseRustenburg ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bathi useyahlupheka uMandoza
2012-11-29 16:36
Johannesburg - Uma ubucabanga ukuthi uxakeke wedwa, cha akunjalo, imithombo yabezindaba ithi ukuxakeka kumi ngenhla kumculi oyisihosha uMduduzi Thabalala, owaziwa ngelikaMandoza.
Kuthiwa uMandoza, umkakhe kanye nabantwaba babo abathathu sebebuyele kubo kaMandoza ePimville, eSoweto.
Imithombo emibili itshele uDrum ukuthi lona useyahluleka ukukhokhela umuzi wabo osendaweni yabadla izambane likapondo eRoodepoort.
Akugcini lapho, kodwa useze wadayisa izinoto zakhe ezimbii eziwubutsetse iChrysler ne BMW320i.
Abazinquma amakhanda bazishiye bathi uMandoza usehamba ngemoto eyiVW Polo.
“Uwile bandla uMandoza kodwa uzovuka. Usezidayisile nezimoto zakhe ezibizayo,” kusho umthombo.
Efonelwa uMandoza, ucingo luphendulwe ngunkosikazi wakhe uMpho othe akukhulunywe nemenenja kaMandoza uCurwyn Eaton.
Ebuzwa u-Eaton uthe: “Abantu abahlukane phansi noMandoza bamyeke aziphlele impilo yakhe ngokuthula.”
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
UButhelezi ukhombise isimame uthando
2013-02-15 10:01
Cape Town - Kube nomuzwa wothando omnandi ekuvulweni kwePhalamende, ngesikhathi umholi weNkatha Freedom Party uMangosuthu Buthelezi, ekhipha izimbali epha abesifazane abakwiKhabhinethi, kwachwaza indlu kwashaywa nehlombe.
UNgqongqoshe wezemiSebenzi yoMphakathi uLindiwe Sisulu ube ngowokuqala ukwamukela izimbali, wanga uShenge, kuqhuba umbiko wabePolitical Bureau.
Abanye abathole izimbali kube nguNgoqngqoshe woMnyango wezaseKhaya uNaledi Pandor, uNgqongqoshe woMnyango wezabaSebenzi uMildred Oliphant kanye noNgqongqoshe wezokuVikela uNosiviwe Mapisa-Nqakula.
UButhelezi uqale usuku lwakhe ngokuhambela abathengisi bezimbali abasebenzela ku-Adderley Street, eyobakhombisa uthando waphinda wabaduduza njengoba umgwaqo abasebenzela kuwo ubukade uvaliwe, kulungiselelwa ukuthi kudlule uMengameli uJacob Zuma, ayovula iPhalamende.
Usaziwayo uDali Tambo nomkakhe uRachel, baqabulane kwajama yonke into, ngesikhathi bebukisa ngothando lwabo kubathwebuli.
UTambo udlule wayohlala nosomabhizinisi waseThekwini uVivian
Reddy, bekhuluma ngomcimbi kaReddy wokugubha iminyaka engu-60 abona inhlamvu yelanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Awakatholwa amankentshane eKZN
2012-04-13 10:06
Johannesburg - Inhlangano esebenza ngezemvelo iZemvelo KwaZulu-Natal Wildlife iphinde yaxwayisa abantu ukuthi amankentshane okwabikwa ukuthi agcwele amathafa awakatholwa.
"Sizamile ukuwabekela ugibe ngoLwesine ebusuku kodwa kwazinhlanga zimuka nomoya," kusho okhulumela le nhlangano uMusa Mntambo. "Sisaqhubeka nokuwathungatha."
Uthe ababoni ukuthi angase aye kwenye indawo.
Kulezi zinsuku ezedlule lezi zilwane bezisolwa ukuthi zicanasa phakathi koPhapha Game Reserve neNtibane Lodge.
Lezi zilwane zaqala ukuthungathwa emuva kwemibiko yokuthi kubonakale ibhubesi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMbeki uhlonzwe njengohlabahlosile e-Afrika
2012-11-09 16:40
Johannesburg - Owabe enguMengameli wakuleli uThabo Mbeki useqokwe njengeDaily Trust African of the Year, enconywa ngomsebenzi awenza ezama ukuqeda udlame eSudan.
Usihlalo webhodi yeDaily Trust uSalim Ahmed Salim ukhiphe isitatimende ethi uMbeki uhlonishwe ngoLwesine ebusuku.
"Imvamisa uma siqoka ohlabahlosile, sibheka loyo owenza izinto ezedlulele kulezo ezenziwa ngabanye, nokho kulo nyaka siqoke ukukhetha umuntu ovele ugqamile ezwenikazi i-Afrika, umuntu ozinikelile ngakho konke,” kusho uSalim.
Ngenyanga ka-Ephreli bekufufusa udlame eSudan naseSouth Sudan, uMbeki nethimba lakhe bakwazi ukwehlisa imimoya yabantu kwahlalwa phansi kwaxoxiswanwa.
"Ngenxa yobuholi bakhe obungangabazeki, ngenxa yomsebenzi omuhle awenzile eSudan naseSouth Sudan, bekumele uThabo Mbeki aqokwe njenge-2012 African of the Year," kusho uSalim.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Iyazuza imisakazo ngo-DJ abadumileComment on this story
SIZWE BLOSE
IGALELO loDJ bakuma-night club liyezwakala emsaka-zweni kulezi zinsuku.
Phambilini imisakazo eminingi njengoKhozi FM bewungayinaki indaba yokudonsa abalaleli ngokusebenzisa labo DJ.
IMetro FM ne-YFM yizona ziteshi ebezimandla ukusebenzisa oDJ ekubeni ngabasakazi noma babafake ezinhlelweni ezehlukene.
IGagasi like lawuzama lo mqondo ngokusebenzisa izilomo zaseThekwini uDJ Tira noDJ Sox, kwaba yibona “abazishayela eceleni” ngokubonakala begqoke izikibha zoKhozi FM, okuyimbangi enkulu yeGagasi.
Angisho ukuthini kodwa ngiwumsakazo onjengoKhozi FM noma iGagasi FM ngingazama ngazo zonke izindlela ukusebenzisana noDJ Tira ngasohlangothini lwezinhlelo.
Uma ungumuntu olandela izinto zobumnandi uzovumelana nami uma ngithi uDJ Tira eyedwa nje unabalandeli abaningi, cabanga-ke uma esefika nabalandeli bakhe emsakazweni onjengo-Khozi FM noma iGagasi FM, angingabazi ukuthi uKhozi FM lungawushaya manje u-8 million.
Kulezi zinsuku iGagasi FM lisebenzisana kahle noTira, sekusele ukuthi lumnike uhlelo alisize ukuthi lufike luphinde lwedlule ku-3 million njengoba lusazama ukufinyelela ku-2 million.
Iqiniso ukuthi kunabasakazi abangenaba-landeli. Mhlawumbe kumele ngikubeke kucace ukuthi kusho ukuthini ukuba nabalandeli uma ungumsakazi.
Lokho kukodwa kungenisa eningi imali emsakazweni uma umsakazi enabalandeli. Into eyenza umsakazo uye phambili kuba yizikhangiso, uma ulalela izinhlelo, azifani.
OKhozini kunohlelo lukaLinda Sibiya noma lukaDudu Khoza othola ukuthi lunabalandeli abadlulile ku-2million.
Ake sithi ngingusomabhizinisi ngifuna ukufaka isikhangiso, ngizoya ezinhlelweni zalaba basakazi ngoba yizo ezinabalaleli abaningi. Ngiyalwazi udaba lokuthi noma bangaba baningi abalaleli kodwa kukhona abakhangisi abazibuzayo ukuthi ngabe bangobani labo balaleli, banawo yini amandla okuthenga noma qha kodwa izinombolo zibalulekile kakhulu, yingakho kubalulekile ukuthi umsakazo wazi ukuthi ukhuluma nobani.
Bheka uhlelo lwasekuseni kuGagasi FM luka-Alex Mthiyane, uma uluqhathanisa nezinye izinhlelo zalo msakazo, uyathola ukuthi yilona oluhamba phambili.
Usomabhizinisi uma efuna ukufaka isikhangiso ngicabanga ukuthi ubuza ngalolu hlelo uma ehluleka ngenxa yokuthi amanani awafani abe esedlulela kwezinye izinhlelo.
Uma ucabanga ngeGagasi FM ufikelwa u-Alex ekhanda, ube sewuyakholelwa ekutheni umkhiqizo wakho uzohamba kahle uma uwufaka kulolu hlelo.
Uma sibuyela kuDJ Tira, okokuqala loDJ udume iNingizimu Afrika yonke, ngike ngambona edlala eKapa abantu bahlabeka umxhwele, ngisho nakoPolokwane.
Cabanga uTira uma kuthiwa useGagasini, ngithi uma ngihlala eKapa ngizitshele uma ngivakashele eThekwini ukuthi ngifuna ukulalela uhlelo lukaTira weGagasi eThekwini.
Hhayi kabi kodwa uDJ Tira cishe udume ukuzedlula lezi ziteshi kwezinye izindawo.
Zibuze umbuzo owodwa kungani iMetro FM yalanda uDJ Oskido, Naves, Sphectecular, Lulo Café, Siyanda, Naked DJ, Sbu, Vinni Da Vinci noDJ Christos, angicabangi ukuthi balandelwa ngoba benswempu njengabasa-kazi kodwa balandwe ngenxa yabalandeli abanabo.
Lokhu kukuveza obala ukubaluleka koDJ ekubeni yingxenye yemisakazo kulezi zinsuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kumele siyinqobe i-TKO - September
2012-11-16 14:02
Pretoria - Ukaputeni weSuperSport United uThabo September ukholelwa ekutheni ukuwina kwabo iTelkom Knockout Cup kuzophendula amatafula eqenjini kulandela uhide lwemiphumela engemihle, kubika iKickOff.com.
USeptember uyavuma ukuthi ezakhe azenzi kahle kule sizini ngemuva kokudlala ngokulingana imidlalo eyisishiyagalombili, bawina owodwa kwathi omunye bahlulwa kuwona.
Lokhu kulandela ukuhlulwa kowamanqamu weMTN8 ngesikhathi idlala neMoroka Swallows ngoSepthemba.
"Kuhlezi kunengcindezi uma udlalela iSuperSport, sizwa sengathi kumele siyinqobe yonke imidlalo esiyidlalayo. Kulokhu sifuna ukudlala kuwamanqamu siphinde siwunqobe," kusho uSeptember.
ISuperSport izotholana phezulu neMamelodi Sundowns kowandulela owamanqamu ePeter Mokaba
Stadium ngoMgqibelo ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuphenywa odokotela eGauteng
2013-02-08 14:03
Johannesburg - Odokotela baseGauteng abayisithupha, babhekene nekomidi lokuqondiswa kwezigwegwe mayelana nezinsolo ezithi basebenzisa budedengu uhlelo lokusebenza isikhathi esengenziwe, kusho uMnyango wezeMpilo ngoLwesihlanu.
"Ukulalelwa kwekomidi kulandela uphenyo oludonse kusukela ngonyaka owedlule," kusho umkhulumeli woMnyango uSimon Zwane.
Bayisishiyagalolunye odokotela abakade bebhekene namacala, ababili batholakale benamacala kwathi oyedwa lamthetha, laba basebenzela ezibhedlela ezihlanganisa eziseKurhuleni kanye naseChris Hani
Baragwanath Hospital, eSoweto.
Odokotela basabisa ngokuyeka ukusebenza ama-over time, bethi uMnyango uyabakweleta.
Umbiko wephephandaba iThe Star uthi odokotela bakhokhelwa imali elinganiselwa ku-R822 583, ngokusebenza isikhathi esengeziwe, phakathi kukaMashi 2010 no-Ephreli-2011
Omunye wodokotela wakhokhelwa u-R698 765, okuyimali engaphezulu kakhulu kulokhu ekwakufanele akuthole.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Izakhamizi Zithi IZESA Imadolonzima Ngohlelo LwamaPre-paid Meters
IZESA ibikwa isibethele ama pre-paid meters angu 55 000 kuphela elizweni phakathi kwangu-600 000 adingakalayo.
ZESA
Sithandekile Mhlanga
04.01.2013 17:16
WASHINGTON—
Izakhamizi zemadolobheni atshiyeneyo elizweni zithi uhlelo lwenkampani ye ZESA olokubethela imitshina yokuthi bebhadalele ugetsi bengakamsebenzisi olwama Pre-paid meters ezindlini zabo luhamba kancane-kancane ngoba linkampani ilokhu ingakafinyeleli izindlu ezinengi.
Umanjinela Julian Chinembiri oyisiphathamandla senkanpani ye Zimbabwe Electricity Transmission and Distribution elizweni ubikwa esithi inkampani le isibethelele ama Pre-paid meters azinkulungwane ezingamatshumi amahlanu lanhlanu-55 000 kuphela elizweni phakathi kwangamakhulu azinkulungwane eziyisithupha-600 000.
UMnu. Mfundo Mlilo umqondisi wenhlanganiso ye Combined Harare Residents Association utshele iStudio 7 ukuthi ngempela uhlelo lolu luyadonsa eHarare.
Ingxoxo LoMnu. Mfundo Mlilo
UMnu. Roderick Fayayo, isiphathamandla se Bulawayo Progressive Residents Association utshele uSithandekile Mhlanga weStudio 7 ukuthi abalutshwane asebethole ama Pre-paid meters bakhala ngokuthi I-ZESA ibanika amagetsi angenelanga bahlale bengelawo amahofisi alinkampani aze avulwe.
Ingxoxo LoMnu. Roderick Fayayo


text:
Ayidlale ekwaziyo iBafana – ZumaComment on this story
INTATHELI YESOLEZWE
UMENGAMELI waseNingizimu Afrika uJacob Zuma usole labo abagxeka iBafana Bafana yize bengakaze balikhahlele ibhola ngesikhathi evakashele iqembu likaGordon Igesund e-Orlando Stadium izolo ekuseni.
UZuma uhlangane neBafana ezoyifisela inhlanhla ngaphambi kokuqala kwe-Africa Cup of Nations (Afcon) ngempelasonto.
IBafana izovula lo mqhudelwano ngeCape Verde ngoMgqibelo eNational Stadium ngo-6 ntambama.
“Baningi abagxeka iqembu. Ngibatshelile ukuthi abanye babo (abagxekayo) abakaze balithinte ibhola. Abazi kunjani ukuba lapha,” kusho uZuma.
Ubekhuluma nabezindaba ephahlwe wuNgqongqoshe wezeMidlalo, uFikile Mbalula, ngemuva kokuhlangana neBafana eceleni.
“Size lapha ukuzobatshela ukuthi abakhululeke. Abangalaleli labo abagxekayo. Abadlale lokhu abakwaziyo,” kusho uZuma.
Umengameli uthe ucele ukuyibamba indebe ye-Afcon.
“Bengifuna ukuyizwa (indebe). Ukuyithinta kusho ukuthi kumele ngibe khona ngosuku lwamanqamu futhi siyithathe.”
Uveze ukuthi ugculisekile ngokuthi iqembu selikulungele ukudlala.
“Uma ulazi ibhola, kumele ubheke ukuthi zonke izindawo ziyasebenza enkundleni. Lokhu kuzokwenza ukuthi ukwazi ukushaya amagoli,” kusho uZuma.
Ngesikhathi uZuma engena enkundleni ukuyothatha izithombe neqembu, abadlali bamamukele ngengoma yakhe, ethi Awulethe Umshini Wami. Bamuphe nejezi leBafana elibhalwe igama lakhe.
UZuma ube eseyivala ngokunxusa iNingizimu Afrika yonke ukuthi yeseke iBafana ku-Afcon, ezophela ngoFebhuwari 10 okudlalwa ngawo owamanqamu khona eNational Stadium eGoli.
Ngemuva kokudlala owokuvula kule nkundla iBafana Bafana izobe isithuthela eThekwini, lapho izodlala khona ne-Angola ngoJanuwari 23 eMoses Mabhida Stadium bese izobhekana neMorocco kuyo le nkundla ngoJanuwari 27.
Uma lidlulela phambili kulo mqhudelwano lizodlala ama-quarterfinal ne-semi final khona eThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukulahlekelwa wumsebenzi kwamvulela amanye amathubaComment on this story
LUNGI LANGA
ABANYE babona ukulahlekelwa wumsebenzi njengesithiyo esingadala ukuthi kume impilo, kepha uNksz Nomfundo Shazi (27) wase-Adams ukubone njengesiqalo sempilo entsha.
Ukulahlekelwa wumsebenzi kwavula amathuba okuthi afeze amaphupho akhe okusebenza endaweni ezomkhulula ukuthi enze izinto ngendlela yakhe uNksz Shazi.
Kuyimanje useyingxenye yenkampani ezimele ehlela imicimbi, iToti Sports.
Isikhashana emuva kokuvalwa kwesikhungo abesebenzela kuso phansi kwenkampani iWaste Management Holdings ngoMashi kulo nyaka uthole ithuba lokuthi angene ekuhleleni imicimbi okuyinto athe kade ayeyifisa.
“Engikuthanda kakhulu ngalokhu engikwenzayo wukuthi ngigcina ngithole ithuba lokukhuluma nabantu abahlukahlukene abenza izinto ezinomthelela omuhle emphakathini,” kusho uNksz Shazi.
Uthe yize kubukeka kuwumkhakha okubukeka sengathi sekunabesimame abaningi kuwo akumkhathazi lokhu kanti akumenzi azizwe enengcindezi.
“Kunokuthi ngizizwe nginengcindezi ngizibuza ukuthi yini engangihlula uma ngizama ngayo yonke indlela ukuthi ngiphumelele kwengikwenzayo. Yingakho ngiphezu kwezinhlelo zokuthi nami ngiqale eyami inkampani kulo mkhakha,” kusho uNksz Shazi.
Uthe ubona abantu abaningi benovalo lokulahlekelwa wumsebenzi, bebeka wonke amathemba abo kuleyo nkampani abasebenza kuyo.
Uthe ukulahlekelwa umsebenzi akusikho ukuphela komhlaba kepha kungayithuba lokungena emkhakheni ongakulethela impumelelo.
“Kumele abantu babone ukuthi lokhu okusuke kwenzekile kusuke kungenye indlela yokuthi kuvela amathuba angakwazi ukubabeka lapho befuna ukuya khona. Abangakubheki ngelokuthi kusukwe kwenzeke into embi abangayilindele,” kuqhuba uNksz Shazi.
Uthe okunye okungasiza abantu abaningi ikakhulukazi intsha ukungayidedeli imfundo ngoba ivula amathuba amaningi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isiteshi samaphoyisa asihlangene nomuzi kaZuma
2012-12-11 07:58
Johannesburg - Ukwakhiwa kwesiteshi samaphoyisa endaweni yaseNkandla la kuzalwa khona uMengameli wezwe uJacob Zuma, yinto endala engahlangene nokulungiswa kabusha komuzi kamengameli, kusho izikhulu zamaphoyisa aKwaZulu-Natal.
"Umsebenzi oqhubekayo waqalwa ngo-1995," kusho uColonel Jay Naicker, esitatimendeni.
"Inkosi yacela kwabakwaSA Police Service ukuthi bakhe isiteshi, endaweni yasoBumbano, ngesikhathi kuqhubeka izimpi nobugebengu."
UNaicker uthi babone kunesidingo sokuthi baphumele obala ngalolu daba, kulandela umbiko wephephandaba Sunday Times, ebike yathi isiteshi sakhiwe "egcekeni" lakwaZuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Lifezekile iphupho lami - Pistorius
2012-08-06 07:33
London - Umsubathi wakuleli onemilenze emibili yokufakelwa u-Oscar Pistorius ukhale ngaphansi kowokuhlungelwa owamanqamu kowama-Olympic Games ukugijima u-400m.
Lo msubathi, 25, ngoMgqibelo ube ngowokuqala ngqa ukuba agijime nabantu abangenakukhubazeka kuma-Olympics, kodwa akakwazanga ukuphumelela ngokugcwele njengoba ebe semsileni ngo-46.54sec.
UPistorius uthi akaphoxekile neze ngokuphuma kulo mqhudelwano.
"Ukuba yingxenye yawo nje kuyinto engeke ngakwazi ukuyichaza," kusho uPistorius.
"Inhloso yami vele bengifuna ukufinyelela kuma-semi-final. Lifezekile iphupho lami. Ngibonga kuwona wonke umuntu ongesekile. Ngisazogijima futhi ezinsukwini."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Ugile izimanga ezuza o-A abawu 7 emakhayaComment on this story
MHLENGI SHANGASE
UGILE izimanga umfundi waseVelangaye Comprehensive, eNkandla odabule o-A abayisikhombisa waqopha umlando ngokuba ngumfundi wokuqala ukuthola o-A abangaka kulesi sikole.
UNondumiso Mkhize (18) waseNkungumathe, eNkandla, uqophe umlando ngokuba nguyena mfundi wokuqala ukuthola o-A abangaka kulesi sikole esenza kahle minyaka yonke.
Lesi sikole esisemakhaya sazakhela igama ngokuthi kusuka abafundi ngisho bakoGoli nakoMpumalanga bayofunda kusona.
UNondumiso okhuliswe ngu-anti wakhe ohola impesheni yokukhubazeka, uthe ukufunda ubusuku nemini nokubamba umgonqo yikhona okumenze wadabula kanje.
Uthole o-A esiZulwini, English, Maths, Life Orientation, Geography, Physical Science neTourism.
“Ngikhuliswe u-anti nogogo abazali bami angibazi, ngabagcina ngisemncane. Bengihlala emqashweni ngasesikoleni lapho bengihlala ngidla khona incwadi,” kusho uNondumiso ehlengezela izinyembezi.
Uthe ufuna ukwenza iziqu zobudokotela eNyuvesi yaKwaZulu-Natal lapho esethathiwe khona.
“Inkinga njengoba ngikhuliswe u-anti ohola impesheni anginawo umfundaze ozongiqhuba ngikwazi ukufeza amaphupho ami. Ngingajabula uma ngase kube noMsamariya olungile ongangisiza,” usho kanje.
Uthe ubonga kakhulu uthishanhloko wakhe uDkt Ngogi Mahaye ngokuqinisekisa ukuthi bathola imfundo esezingeni.
UMahaye uthe uqophe umlando uNondumiso ngokuba ngumfundi wokuqala ukudabula kanje esikoleni esidonsa kanzima.
Uthe izinhlelo ezifaka ne-Operation Vimba Ivila zibasize kakhulu ngoba abafundi bayabhekelelana kungabikhona ongeke afunde aphase ngoba elambile.
“Kuba nezinhlelo eziningi okubalwa nomgonqo lapho kuhlala khona esikoleni kudliwe incwadi nje. Lezi zinhlelo zisiza kakhulu ngoba abafundi bathi beya kobhala babe sebekulungele ukubhala, sebephasa,” kusho uMahaye.
Uthe uMkhize yingane ezithobile, ephansi kodwa eyenza ngokuzikhandla umsebenzi wayo futhi enenhlonipho.
“Kuyasijabulisa uma emakhaya sikwazi ukukhiqiza izingane ezifana naye ezincintisana nezasemadolobheni ngoba yize kunezinselelo kodwa kuyasetshenzwa. Noma kungathiwa usemadolobheni noma emakhaya usangaphasa ngamalengiso,” kusonga uMahaye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ugwetshiwe uGareth Cliff
2012-03-15 16:48
Johannesburg - Usaziwayo kumabonakude oyijaji emcintiswaneni wenhlolokhono ama-Idols, ophinda abe ngumsakazi we-5fm uGareth Cliff ugwetshiwe yinkantolo yeMantshi ePitoli ngoLwesine.
UCliff uvume icala lokuphula umyalelo womgwaqo.
"Ngiyavuma ukuthi engakwenza akulungile, ngiyakuqonda lokho," kusho isitatimende esifungelwe nguCliff, sifundwa ngummeli wakhe uWerner Bruyns.
Inkantolo imgwebe izinyanga eziyisithupha ebhadla ejele okanye akhokhe isamba esingu-R10 000.
Ekuqaleni kwenyanga uCliff waboshwa ngesikhathi ebanjwa ngamaphoyisa eshayela ngesivinini esingamakhilomitha angu-182
ngehora. – "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Bazama ukuletha ukuthula eCAR
2013-01-04 13:16
Bangui - Uhulumeni eCentral African Republic ulungiselela ukungena ezingxoxweni zokudala ukuthula namavukelambuso eLibreville, njengoba isimo sisazinzile.
Umbuso kaMengameli uFrancois Bozize usuqale ukwenza izinsolo ngamavukelambuso kanye nabaholi bawo ngaphambi kwezingxoxo ezizoqala enhlokodolobha yaseGabon ngoJanuwari 8, ezizoba phakathi kweziphathimandla kanye namaqembu amathathu amavukelambuso, iSeleka.
Khonamanjalo, iSeleka isikumisile ukuhlasela eSibut, okuyindawo engamakhilomitha angu-160 ukusuka eBangui, njengoba zombili izinhlaka ziqashwe ngamasosha amazwe.
NgoLwesine uNgqongqoshe wezemiNgcele uJosue Binoua usole amavukelambuso ngokwakhiwa kakhulu abantu bakwamanye amazwe njengabase Chad, Sudan nabaseLibya.
"Uma abanye babaholi bamavukelambuso bengabokuzalwa ngempela eCentral African, akunjalo kumasosha abo, njengoba iningi labo linabantu beToro Boro, okungamavukelambuso aseSudan asuka eDarfur," uBinoua etshela iAFP neRadio France Internationale.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isibhedlela sasiphethwe ngunesi
2013-02-01 10:05
Johannesburg - Uphenyo luveze ukuthi unesi ongenazo iziqu nesipiliyoni sokuphatha wayesebenza njengebamba lemenenja esibhedlela esiseLimpopo lapho kwashona khona izingane ezine, kusho umbiko ngoLwesihlanu.
Uphenyo loMnyango wezeMpilo luthole ukuthi ukungasebenzi ngendlela nokulova kodokotela yikho okumele kusolwe ngokushona kwezingane esibhedlela sikahulumeni iGeorge
Masebe esontweni lokuqala likaJanuwari, kubika iBeeld.
Imiphumela yalolu phenyo yethulwe nguNgqongqoshe wezeMpilo uDkt Aaron Motsoaledi ePitoli ngoLwesine.
Ngokombiko wephephandaba, imenenja nodokotela babelovile ngesikhathi kushona izingane.
Kuthiwa odokotela bebefika ukuzobheka iziguli sekushaye no-09:00, bengakwenzi lokhu ebusuku, izimpelasonto nangamaholidi.
Kuthiwa akukho nohlelo olucacile lokubona iziguli ezibangwa nezibi nokuqinisekisa ukuthi zithola ukunakekelwa okufanele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvelile unesi kwelokudlwengula isiguli
2013-02-06 12:02
Bloemfontein - Unesi osolwa ngokudlwengula isiguli esasikhubazekile, futhi esasigula sibulawa umdlavuza eNational Hospital eBloemfontein ngo-Okthoba 2011 uvele eNkantolo eNkulu eFree State ngoLwesibili.
Isiguli, uMagda Lombard, owayeneminyaka engu-51 ubudala ngesikhathi kwenzeka lokhu, washonela eBloemfontein Medi Clinic ngemuva kwenyanga kwenzeke lo mkhuba, kubike iBeeld ngoLwesithathu.
Ngokwesitatimende esifungelwe sikamufi, esifundwe enkantolo umseshi u-Arlene Snyman, umsolwa, uMichael Moema, 33, weza egumbini likamufi ehamba nomunye unesi, okunguJanette Kgoame, wamhlukumeza ngokocansi.
UKgoame kuthiwa wasiza uMoema ngokuthi alokhu ephendula uLombard ukuze akwazi ukulala naye, waphinde wamvala nomlomo ukuze angamemezi.
"Lona wesifazane watshelwa ukuba athule,” kusho uLombard esitatimendeni, esanikwa isikhulu samaphoyisa uFrancois Laux ngemuva kwezinsuku ezimbili kwenzeke lo mkhuba.
Ngesikhathi edlwengulwa, wayekhubazekile isingezansi, nokwasekuphele isikhathi esingaphezulu konyaka ekuleso simo.
Watshela uLaux ukuthi nakuba engakuzwanga okwakwenziwa kuyena, kodwa wayebona, kanti wakhomba uMoema ezithombeni eziningi abamkhombisa zona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UZuma ucelwe ukuba angenelele kolwaseDe Doorns
2012-11-14 08:31
Johannesburg - UNdunankulu waseWestern Cape uHelen Zille ucele uMengameli Jacob Zuma ukuba angenelele odabeni lwabasebenzi basemapulazini abafuna ukunyuselwa amaholo, kusho ihhovisi lakhe.
“Uzoba nzima kakhulu umthelela wale nkinga eWestern Cape kanjalo naseNingizimu Afrika yonkana uma lolu daba lungasukunyelwa," kubhala uZille encwadini eya kuZuma.
UZille unxuse uZuma ukuba ajube uNgqongqoshe wezabaSebenzi uMildred Oliphant ukuzobhekana nalesi simo.
UZille uphinde wacela iCongress
of South African Trade Unions (Cosatu) ukuba ibe yingxenye yezingxoxo ngaphandle kokuphehla udlame nokusabisa.
“Kuyamangaza ukuthi iCosatu ingakhipha isitatimende esithi ‘iMarikana isisemapulazini’.”
Abasebenzi bafuna ukuhola u-R150 ngelanga esikhundleni sika-R69.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amazwi enduduzo ngokudlula kukaGwen Gill
2011-08-25 12:37
Johannesburg - Ingqalabutho kwezobuntatheli nowayephinde abe ngumbhali weSunday Times uGwen Gill kubikwa ukuthi ushone ngoLwesithatu ebusuku.
UGill, obesegule isikhathi eside, ushone eneminyaka engu-75 ubudala, kubika abe Times Online.
Umhleli weSunday Times uRay Hartley utshele abezindaba ze-Eyewitness ukuthi "ubengomunye wababhali abahamba phambili kulesi sizukulwane sababhali".
"Wayelokhu ekhuphuke njalo ngokwezikhundla kuSunday Times. Wayengumpathi wabe esebhala udaba olwalunohlonze kakhulu yilapho engicabanga khona ukuthi wazakhela igama."
Ongumngani wakhe aphinde abambe uhlelo lwezinkulumo uJenny Crwys-Williams umchaze njengomuntu onohlonze kakhulu.
"Ngicabanga ukuthi ngesikhathi sakhe ubeyiqhawe langempela," kusho uCrwys-Williams.
Amazwi enduduzo aqale ukutheleka kuTwitter ngemuva kokumenyezelwa ngokufa kwakhe.
Umhleli weCity Press uFerial Haffajee uthe: "iqhawe kuze kube sekugcineni. Sibeka amapeni namhlanje ukuzila."
Ongumcwaningi wezobuchwepheshe u-Arthur Goldstuck naye umchaze "njengentatheli ebeyiqhawe".
UGill waqala ukusebenza njengonobhala wabahleli kuSunday Times ngo-1971 kusuka lapho yayeseba yintatheli enohlonze, wawina indondo ngomsebenzi wakhe ekuqaleni kuka-1990.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
IChiefs iyaziqhelelanisa noBobby
2012-08-17 10:13
Johannesburg - Ngemuva kokuthi imenenja yeKaizer Chiefs uBobby Motaung evele ngaphambi kwenkantolo mayelana namacala okukhwabanisa nokweba, iqembu selikubeke obala ukuthi alihlangene nalolu daba, lathi akusilo olweChiefs.
UMotaung udedelwe ngebheyili ka-R50 000 ekanye nomlingani wakhe uHerbert
Theledi.
Laba basolwa ngokukhwabanisa ngesikhathi behambisa amaphepha kwaSARS, befaka isicelo sokwakha inkundla yezemidlalo iMbombela.
Isitatimende esikhishwe yiqembu sithe: “Iqembu selingaqinisekisa ukuthi uBobby Motaung nomlingani wakhe uHerbert Theledi wenkampani iLefika Emerging Equity (Pty) Ltd, bavele ngaphambi kwenkantolo mayelana nezinsolo ezithi inkampani iLefika Emerging Equity
(Pty) Ltd ayihambisanga izinto ngendlela."
Icala lihlehlele umhlaka-15 Okthoba la khona abasolwa bezovela nomsolwa wesithathu uChris Grib.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
BULAWAYO—
Ummeli we Melika eZimbabwe, uMnumzana Bruce Wharton, uthi idolobho lakoBulawayo liyingxenye eqakathekileyo kumizamo kahulumende wakhe yokusekela ukuthuthukiswa kwempilo yabantu elizweni. Uthi lanxa uhulumende wakhe engela mali eyenela ukugcwalisa zonke indingeko zikazulu, uzimisele ukuphathisa lapho enelisa khona.
Ekhuluma lentathelizindaba koBulawayo lapho ethekela khona okwakuqala ngemva kokuqalisa umsebenzi wokuba ngummeli weMelika eZimbabwe, uWharton uthi amazwe womabili adinga ukwakha njalo avuselele ubudlelwano obuqinileyo ngemva kokukhangelelana emanzini iminyaka le edluleyo.
Uthi idolobho lakoBulawayo alingeke litshiywe phandle lapho kuxoxiswana ngengqubela phambili elizweni kungakho uhulumende wakhe eqhubeka ukuphathisa inhlelo ezithile kulelidolobho ezigoqela ukuthenga imithi yalabo abaphila legcikwane lengculaza kanye lokubhadalela abantwana abaswelayo indleko zesikolo.
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba lukaNothando Sibanda lokwethekelela kommeli weMelika koBulawayo


text:
Ingane yadlwengulwa ngenyoka ephilayo
2012-11-28 12:03
Bloemfontein - Indoda yimbe yaseBloemfontein isigwetshwe iminyaka engu-20 ithothoza ezikhindini ngemuva kokulahlwa yicala lokudlwengula ingane eneminyaka emithathu ubudala, eyayidlwengula ngenyoka ephilayo.
Imantshi enkantolo yesifunda uJan Greyvenstein, uthe useke waqula amacala ocansi angaphezu kuka-2 000 kodwa kungokokuqala ngqa ukuthi abhekane necala lalolu hlobo, kubika iphephandaba iVolksblad.
“Yini esuke iqhubeka ekhanda lomuntu aze enze into enjena, angiqondi okwangempela. Lolu wuhlobo lwenkohlakao engaqondeki."
Inkantolo ilalele ukuthi uMartin Jozana, 27, wayinukubeza kanjani ingane ngenyoka, mhlaka-31 Okthoba, uJozana wazama ukudayisa le nyoka nokho wabuya wathatha ingane waya nayo ekusitheleni wafke wayihlukumeza ngayo.
Umama wengane waqaphela ukuthi iyopha, futhi iyakhala, yase ikhomba uJozana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Imibono ngesabelo-mali sika-2013/14Comment on this story
NAMUHLA amehlo azobe ebheke kuNgqongqoshe wezeziMali kuleli uMnuz Pravin Gordhan njengoba ezokwethula isabelomali sonyaka ka-2013/2014 ePhalamende. Izinto ezibhekwe kakhulu kulesi sabelo ukuthanjiselwa kwabakhokhi bentela abahola kancane bese kuqiniswa kakhulu kulaba abadla izambane likapondo. Ezinye izinto okubhekwe ukuthi uGordhan agxile kuzo wuhlelo lukahulumeni lokwakha amathuba emisebenzi iNational Development Plan nohlelo olubizwa nge-Youth Wage Employment Scheme okuhloswe ngalo ukusiza intsha ithole imisebenzi. Okunye okubhekwe kakhulu yintengo kaphethiloli nokuthi imali yezibonelelo izonyuka kanjani. Isolezwe lixoxisane nabambalwa lizwa amanzi ngobhoko ngabakulindele kuGordhan. ULungi Langa ukhulume namalungu omphakathi, uNqobile Mbonambi wathwebula izithombe.
UMnuz Vela Mbokazi (28) waKwaMashu uthe ubengazi ukuthi isabelomali sinamuhla. Kodwa uthe kumphatha kabi ukuthi namanje ama-thuba omsebenzi awakabi maningi.
“Sibaningi kakhulu esinamakhono kodwa esingawutholi umsebenzi. Ngifisa ukuzwa uNgqongqoshe ekhuluma ngokunyusa amathuba omsebenzi. Okunye okubi ukuthi kuthuthukiswa osomabhizinisi asebevele bephumelele futhi abanamabhizinisi asimeme,” kusho uMbokazi.
Uthe kuyafana noma kunganyuswa imali kagwayi ngoba kwabaningi ugwayi ufana nesinkwa bazowuthenga noma sewubiza.
UNksz Thulile Mabanga (25) waseNtuzuma ufisa ukuzwa ungqongqoshe ekhuluma ngokuthuthukisa izikole zasemakhaya.
“Mihla namalanga sifunda ngezingane ezifundela phansi kwezihlahla ngoba amagumbi okufundela engenele ezikoleni zasemakhaya. Kungakuhle kunyuswe imali yokwakha izikole.
“Kubuhlungu ukuzwa ngezingane ezifundela phansi kwezihlahla,” kusho uNksz Mabanga.
UMnuz Andile Ngcobo (27) waseNtuzuma naye obengazi ngesabelomali esithulwa namuhla, uthe ufisa kwandiswe imisebenzi.
“Sibaningi esingasebenzi futhi iningi lethu kalifundile kodwa siyafuna ukusebenza. Mina ngibona ukwandiswa kwamathuba emisebenzi kungasiza ngisho ekuqedeni ubugebengu ngoba abanye bethu benza ubugebengu ngoba bezama impilo,” kusho uNgcobo.
UMnuz Ayanda Khumalo (27) waKwaMashu yena uthe ufuna kwandiswe imisebenzi. Uthe okunye okubalu-lekile ukuthi kulungiswe ukuletha izindlela zokugqugquzela izingane ukuthi zikukuthalele ukufunda.
“Ukuqinisa izinhlelo zokugqugquzela izingane ukuthi zifunde kungasiza ekunciphiseni abantu abagcina benza ubugebengu,” kusho uKhumalo.
UNksz Zandile Mbonambi (33) uthe kumele kugxilwe ekunyuseni imali etholwa ngabakhubazekile netholwa yizalukazi.
“Ogogo yibona abanakekela izingane zabantwana babo futhi yibo abathwala imindeni eminingi, kungangcono banyuselwe imali yesibonelelo,” kusho uNksz Mbonambi.
UNksz Nobuhle Zulu, waseNtuzuma uthe kungakuhle uhulumeni athasisele imali ekwakhiweni kwemigwaqo nokufakwa kwamanzi nogesi ezindaweni zasemakhaya.
“Okunye okungasiza ukunyuswa kwemali yezaguga mgoba zona zihlala nabazukulu abaningi leyo mali igcine ingaseneli, isiphelela obala,” kusho uNksz Zulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Yethulwe ngelikhulu isasasa iSiyagcinwa Widows Forum eMlaziComment on this story
BONISWA MOHALE
UKUFELWA ngumyeni akusho ukuphela kwempilo, lona kube ngumyalezo obuqondiswe kubafelokazi ngesikhathi kwethulwa ngokusemthethweni inhlangano yabo eMlazi.
Le nhlangano ebizwa ngeSiyagcinwa Widows Forum yethulwe ngesasasa ehholo lakwa-V, eMlazi.
USihlalo wale nhlangano uNkk Antana Gumede, uthe inhloso yabo ngukukhombisa nokugqugquzela abafelokazi ukuthi impilo iyaqhubeka noma esehambile umyeni. Uthe bazocobelelana ngolwazi, bathobane amanxeba bese bebuye becaba indlela eya phambili.
“Sizosebenzisana nezinhlangano ezahlukene ukuze sisize amalungu ethu. Inhlangano yethu yenzelwe wonke umuntu oshonelwe ngumyeni. Angeke sigcine ngokuthobana amanxeba kodwa sizobuye size nezinhlelo zamabhizinisi ngoba sonke sinenkinga yezimali,” kusho uNkk Gumede.
Amazwi akhe enanelwe nguNkk Lindiwe Ndimande okhulumela le nhlangano njengoba ethe ngisho nasezindaweni ezisemakhaya izoba khona.
Uye waveza ukuthi esikhathini esiningi abafelokazi kabawazi amalungelo abo, baye bathi ngoba sekushone abayeni bahlale phansi bangazi ukuthi benze njani.
“Sifuna basukume, bayothola ulwazi ezikhungweni ezahlukene. Isibonelo nje, abanye abakwazi ngisho ukuyoxhumana noMnyango wezoBulungiswa ongabasiza ekutholeni izimali zabayeni babo. Sifuna umuntu oshonelwe ngubaba wekhaya azi ukuthi akuqali ngaye futhi impilo iyaqhubeka, inqobo nje uma enolwazi olufanele,” kusho uNkk Ndimande.
Kulo mcimbi abesifazane bebegqugquzelwa ukuba bakhuleke futhi kufundwa namazwi aseBhayibhelini.
Bekukhona nelungu lePhalamende uMnuz Chris Ntuli ohalalisele abesifazane ngokuvula le nhlangano esho nokuthi kufanele bonge imali uma befuna ukuphumelela.
Akuyena kuphela obacobelele ngolwazi kodwa bekukhona noMnuz Thanda Madlala we-SEFA, oveze ukuthi le nhlangano akukho engakwenzeli usomabhizinisi osathuthuka inqobo nje uma ibhizinisi lakhe noma isu lakhe lebhizinisi likhombisa ukuthi lizophumelela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zitholakele izidumbu zabafana abaminza
2013-02-06 14:04
Johannesburg - Izidumbu ezimbili zabafana abaminza ngesikhathi bebhukuda eRitavi River zitholakale ngaseNkomo B, eLimpopo, kusho uMasipala waseGiyani ngoLwesithathu.
Izidumbu zala bafana abaneminyaka engu-9 no-10 ubudala, zitholwe ngumphakathi ngoLwesibili ekuseni ngemuva kokuthi beminze ngoMsombuluko ntambama, kusho okhulumela umasipala uSteven Mavunda.
"Ulwazi esilutholile elokuthi bebebhukuda kulo mfula, thina sibikelwe yikhansela lendawo ngokuminza kwabo."
Ukuthungathwa kwezidumbu kuqale ngoLwesibili ekuseni ngenxa yokuthi izikhulu zafika sekuhwalele endaweni yesigameko ngoMsombuluko.
UMavunda uthi bangu-10 abantu asebeminze eLimpopo kusukela ngoJanuwari.
"Sicela umphakathi, ikakhulukazi abazali, ukuba bayale izingane zabo ngobungozi bokubhukuda emifuleni," kusho uMavundla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMeya inqabe imoto kanokusho
2013-02-08 12:16
Johannesburg - IMeya kaMasipala waseTlokwe, u-Annette Combrink, yalile ukusebenzisa imoto kanokusho yomsebenzi eyithengelwe ngumasipala, nefike ngesonto eledlule, kubike iBeeld ngoLwesihlanu.
Izimoto zikanokusho zeziMeya azisabalulekile manje njengoba abantu bekhungethwe ububha nje, kusho uCombrink etshela iphephandaba.
Uthe uzosebenzisa imoto yakhe yohlobo lwe-VW Passat uma enza imisebenzi.
UCombrink ngoLwesine ukhulume ngodaba lokuthengelwa kweMeya edlule uMaphetle Maphethtle imoto yohlobo lweMercedes-Benz C350 CDI engabiza u-R736 000 eyithengelwa umasipala ngonyaka odlule.
Imoto ifike ngesonto eledlule, njengoba ibifakwa izinto zekhethelo – izihlalo zesikhumba kanye ne-sunroof – njengoba kwakuceliwe.
Khonamanjalo, izimoto ezimbili ezabolekwa lapho kudayiswa khona izimoto, zombili zalimala ngesikhathi abasebenzi bamasipala waseTlokwe bezisebenzisa.
IMercedes entsha isabekiwe egaraji likamasipala, kusho uCombrink.
UCombrink uthe usecele uMcwaningi Mabhuku ukuba enze uphenyo ngalokhu kuthengwa kwemoto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyacula ngokufa kwabe-NFPComment on this story
MLUNGISI GUMEDE
UHLANZA amaqiniso umsolwa okuthiwa uzivumela yena ukuthi nguyena oqotha ngenhlamvu amakhansela e-NFP ngemuva kokuboshwa kwakhe ngoLwesibili ntambama.
Lo msolwa, oneminyaka engu-40, igama lakhe elingeke lidalulwe kuze kube uvela enkantolo namhlanje, uboshwe amaphoyisa aphenya ngamacala abucayi, i-Greytown Task Team. Umsolwa ubanjwe eVryheid nesibhamu somsebenzi kodwa ephethe izinhlamvu ezingekho emthethweni. Asengu-21 amalungu e-NFP asebulewe KwaZulu-Natal.
Kuthiwa uzivumele yena emaphoyiseni ukuthi nguyena onesandla ekufeni kwabaholi abaziwayo be-NFP.
Umsolwa kuthiwa uphinde watshela amaphoyisa ukuthi wayeyingxenye yetulo lokubulawa kwelinye futhi ikhansela laleli qembu eNquthu kodwa waphika ukuthi nguyena qobo owadubula.
Umthombo weSolezwe osethimbeni labaphenyi uthe kuzothuka abantu abaningi uma sebebopha ufishi omkhulu okunguye ungqondongqondo ekuhlelweni kwetulo lokubulala ozakwabo.
“Angeke liphele leli sonto singambophile umsolwa omkhulu,” kusho umthombo.
Esithangamini sabezindaba izolo, uSihlalo kazwelonke we-NFP uMnuz Maliyakhe Shelembe umemezele ukuthi uMnuz Mkhonzeni Ntuli, Nksz Nonsindiso Dlamini noMnuz Mlindeli Mchunu sebexoshiwe njengamakha-nsela eqembu kulandela ukuthinteka kwabo ecaleni lokubulawa kozakwabo.
UNtuli, uNksz Dlamini noMchunu bebebhekene namacala amabili okubulala nelilodwa lokuzama ukubulala sekuphinde wengezwa elinye icala lokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANCWL isize umndeniComment on this story
NONHLANHLA MKHABELA
UTHINTEKILE umndeni wabelungu waseWestville, eThekwini ohlwemphu ngesikhathi ulethelwa ngabantu ongabazi usizo lwamagilosa nemali ngeSonto.
Ithimba leWomen’s League yeqembu i-ANC yilona elithole lo mndeni ngohlelo abanalo lokusiza abantu abadingile emiphakathini eyahlukene.
UNkk Tersja Tarin ohlala nomyeni wakhe uMnuz Pierre Tarin nezingane zabo ezimbili uBianca noJonathan bahlala endlini eqashisayo lapho bethi bakhokha khona u-R 5000 ngenyanga.
“Ngingumabhalane esikoleni lapho ngihola khona u-R6 000, uma sengikhokhe i-renti lena esele sekukhona no-R400 wemali yempesheni eholwa ngumyeni wami kumele sizame ukuphila ngayo,” kuchaza uNkk Tarin.
Uthe indodakazi yakhe uBianca ine-bipolar. Njengoba uhulumeni esezovala amanye amaphilisi awakhiphela lesi sifo ngoba ebiza, sekuzoba yinkinga yabo ukuwathenga.
“Impilo inzima, sasinalo ikhaya kodwa umyeni wami walahlekelwa wumsebenzi ngesikhathi nami engangingasebenzi ngaso sabe sesihluleka ukuwukhokhela wasilahlekela,” kulandisa uNkk Tarin othe sebeneminyaka emine behlala emqashweni.
Iphini likaSomlomo wesiShayamthetho KwaZulu-Natal, uMnuz Mtholephi Mthimkhulu, uthe ngalesi senzo bafuna ukukhombisa ukuthi okubalulekile wukusiza umphakathi, hhayi ibala lomuntu.
“Isimo sokushoda kwemisebenzi nobubha akukhethi bala lamuntu ngakho kumele wonke umuntu onakho asukume asize othile odingile, makungabi khona umuntu olahla ukudla emgqomeni kanti kunabantu abangazi bazolala bedleni,” kusho uMthimkhulu.
UNkk Kate Manya we-Women’s League uthe bebevele benalo uhlelo lokusiza abantu abampofu kodwa begxile kakhulu kwabampisholo kodwa manje sebenqume ukuthi kusizwe wonke umuntu odingile.
“Singabantu sonke, akukhathalekile ukuthi linjani ibala lethu kungako sithi wonke umuntu odingayo makasizwe,” kubeka uNkk Manya.
Ngaphandle kokuthengelwa igilosa, abakwaTarin babe sebeqoqelwa imali engu-R450 yokubasiza isikhashana.
UNkk Manya uthe ngoba bebesanda kubathola abakwaTarin basazohlala phansi babheke ukuthi bangasizwa kanjani ngokuzayo.
Uthe: “Okwamanje sizozama ukutholela ingane egulayo imali yesibonelelo sibhekisise nodaba lwamaphilisi abazodinga ukuzithengela wona.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uxwayisa amadoda oshiswe ngumkakheComment on this story
NONTUTHUKO NGUBANE
Ebika eseMgungundlovu
ISIXWAYISE amadoda ngobungozi bokushada nomuntu wesifazane ungamfundaka kahle indoda yaseSnathingi eMgungundlovu ethi ishiswe ngumkayo umzimba wonke ngamanzi abilayo.
UMnuz Sipho Nzimande (45) usesaba ukwenzakaliswa njengoba lona wesifazane emxosha nakwisithabathaba sakhe somuzi ayethi umakhela wona.
UNzimande utshele Isolezwe izolo ukuthi ‘uselala esihlahleni njengenyoni’ njengoba engazi ukuthi umkakhe uzogadla nini aqede ngempilo yakhe.
Usho lokhu emuva kokulala esibhedlela e-Edendale amasonto amabili kulandela ukubiliswa ngamanzi ngumkakhe okuneminyaka eyishumi beshadile.
UNzimande uthe akazi ukuthi yini eyenze umkakhe uPhikisiwe Mntungwa (ongazange asishintshe isibongo sakhe), wakhetha ukumbilisa ngamanzi ngoba selokhu kwaqala unyaka umkakhe ulala ekamelweni lezingane.
“Ngaphaphama esengibhunyele ngamanzi. Uma ngimbuza akazange angichazele ukuthi kungani. Wangivimba engalela ukuba ngiye esibhedlela. Njengoba engishise kanjena kufana nokuthi ungibulele. Manje nginovalo lokuthi angazama ukuqeda ngempilo yami,” kusho uNzimande.
Lo wesilisa osebenza kumasipala aphinde abe nebhizinisi lokukhanda izimoto eduze komuzi wakhe akavumelekile ukubeka umcondo wakhe khona njengoba unkosikazi wakhe abanezingane ezimbili naye ethi akamfuni nalapho ehambe khona.
Uthe ufuna ukuxwayisa abanye abantu besilisa ukuba bangashadi nabantu abangabazi ukuthi bayinhloboni ka‘pende’.
“Ngifuna abanye abantu besilisa bafunde kumina khona bengeke balenze iphutha lokushada umuntu bengakamboni kahle ukuthi ungumuntu onjani. Ngangizitshela ukuthi izokwakhwa umuzi wasekhaya inkosikazi kodwa isikhombisile ukuthi akunjalo. Ontanga yethu kumele bamqaphele ngempela umuntu abamshadayo,” kusho yena.
Njengoba kuqala inyanga yabantu besifazane uthe kubalulekile ukuba kuhlale obala ukuhlukunyezwa kwakhe yinkosikazi.
Akukhona okokuqala bengazwani njengoba inkosikazi ike yafaka incwadi yasenkantolo ukuba angaphinde alubhade emzini wakhe ikhala ngesibhaxu kumyeni wayo.
“Ngabona ngequlu lamaphoyisa sengizoboshwa, engivulele icala lokuthi ngimshayile. Okumangazayo uma ngithi akaveze lapho ngimshaye khona wahluleka ngoba wayeqamba amanga,” kusho uNzimande obeluxoxa ngosizi udaba lakhe.
Uthi umkakhe akasebenzi wondliwa nguye. Kuyamangaza ukuthi kungani engasifaki isehlukaniso uma engasamthandi.
“Kuyangimangaza ukuthi umkami akasangithandi kodwa izinto zami uyazithanda. Izingane zize zangenelela, zithi asihlukanise kodwa yena akafuni ukwenza lokho futhi akangidingi emzini wami,” kusho yena.
Imizamo yeSolezwe yokukhuluma nomkakhe ayiphumele-langa. Ucingo lwakhe belukhala lungabanjwa okuthe emuva kwesikhathi esezanywa futhi, bese luvaliwe.
UNzimande uthe lolu daba walubika emaphoyiseni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhala ezimathonsi obulale indodakazi ngephutha
2012-05-18 16:42
Johannesburg - Indoda yaseCenturion ikhala iyazithulisa kulandela ukuthi idubule ibulale indodakazi yayo ithi idububula izigebengu ebezizama ukugqekeza, kusho amaphoyisa aseGauteng, ngoLwesihlanu.
Okhulumela amaphoyisa uLieutenant Colonel Lungelo Dlamini uthi umlisa mumbe lona uvuswe ngumsindo wangananaza walanda isibhamu.
"Ngesikhathi elanda isibhamu uphinde wezwa umsindo ngase mnyango. Ube esedubula kanti udubula indodakazi yakhe," kusho uDlamini.
"Indodakazi ingeniswe esibhedlela isesimweni esibucayi yashonela khona, kuvulwe icala lokubulala ngokungenhloso."
UDlamini uthi abagqekezi babaleke nesikhwama semali.
Akekho oboshiwe okwamanje.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Johannesburg - Inkampani yamabhanoyi engadli kakhulu ephaketheni, nesezinxushunxushwini, iVelvet Sky isiqalile ukudiliza abasebenzi njengoba ziqhubeka izinkinga zemali, kubika iSABC ngoLwesihlanu.
Ngesikhathi ethintwa yiSapa, lowo oyisikhulu sale nkampani uGary Webb unqabile ukuphawula ngalo mbiko, wathi le "yindaba yangaphakathi".
Lo msakazeli uveze ukuthi abasebenzi bale nkampani banikezwe izincwadi ezibazisa ngokumiswa emsebenzini okwesikhashana.
Lokhu kuzoqhubeka kuze kube nguJuni 30.
Abasebenzi bazobe bengaholi ngalesi sikhathi behlezi emakhaya, kusho lo msakazeli.
Le nkampani ibhekene nenkinga yokuthi ingase ivalwe kulandela ukufakwa enkantolo yiBP Southern Africa emuva kwezinsolo zokuthi iwukweleta u-R29 million.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
I-ANC yathwala izindleko zikaShivambu
2012-06-25 12:06
Johannesburg - I-ANC ikhokhe izindleko zecala lesikhulumi seANCYL uFloyd Shivambu, eliseNkantolo yezokuLingana kulandela inkuloma yakhe yenzondo, kubike iThe Star ngoMsombuluko.
“Kusukela ekuqaleni, besilikhokhela icala,” kusho uMgcinimafa weANC uMathews Phosa etshela iphephandaba.
“Ithina (ANC) esikhokhela amacala e-ANCYL,” usho kanje.
Icala likaShivambu limayelana nesigameko sangoMeyi 2010 lapho abiza khona intatheli uCarien du Plessis “ngomlungu ongenasimilo” nge-sms.
UPhosa uthe uthintwe umphathi wenkantolo ngokwehluleka kukaShivambu ukukhokhela izindleko zecala lakhe.
“Angimfonelanga mina, uyena owangifonela. Wathi, ‘nginencwadi yokubopha uShivambu' mina ngathi cha, asizame ukwenza ngenye indlela ukuze sigweme ihlazo’,” usho kanje.
UShivambu utshele iSunday Independent ukuthi yena akazi lutho ngemali ekhokhwe uPhosa, ngasekuqaleni kwenyanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umndeni engozini ePitoli
2011-09-15 07:23
Johannesburg - Kushone umndeni wamalungu amane, okubalwa nezingane ezimbili ezincane, ngesikhathi imoto abebehamba ngayo itholana phezulu nebhasi kuMoloto Road, ePitoli ngoLwesine, kusho abezimo eziphuthumayo eGauteng.
Okhulumela abakwa-ER24 uDerrick Banks uthe kulimale umgibeli wesifazane obesebhasini kabi njengoba ibhasi limphalazile ngesikhathi kwehla le ngozi.
"Izingane zingaphansi kweminyaka engu-8 ubudala. Lokhu kusenza siluqale kabi usuku," esho.
Abagibeli bebhasi abangu-31 baphuthunyiswe esibhedlela ngenxa yokuthola imihuzukwana.
– Landela IzindabaNews24 kuTwitter (@IzindabaNews24).
- SAPA


text:
HARARE—
Abenkampani yeZimplats sebelobelane isivumelwano lohulumende weZimbabwe, sokunikeza amanye amashare ayo kwabensundu bakulelo lizwe phansi komthetho weIndigenisation.
Lokhu kubikwa bekungelula ngesikhathi kukhulunyisanwa phezu kwaloludaba lokunikeza isilinganiso sokungamatshumi amahlanu lanye ekhulwini-51% samashare aweZimplats kuzulu wonsundu waseZimbabwe.
Abekade bephatheke kunkulumo ebe ziphezu kokulandelwa kweziqondiso zomthetho weIndigenisation bavumelene ukuba bekunzima ngoba betshudulisane kwabathathela phose iminyaka emibili ukuba baphutshe ukulobelana lesi sivumelwano.
Obengumhlonitshwa emkhosini wokulotshwa kwalesi sivumelwano labenkampani yeZimplats owenzelwe eCresta Lodge eHarare ngolweSihlanu, nguMnumzana Saviour Kasukuwere umpathintambo obona ngokuthuthukiswa kwenotho yabensundu lendaba zabasakhulayo. UKasukuwere utshele abekade bekulumhlangano ukuba liyancomeka leli nyathelo elithethwe ngabenkampani yeImpala.
Kubika intathelizindaba yeStudio 7 uMavis Gama osipha lolu daba ese Harare.
Udaba luka Mavis Gama lwesivumelwano seZimplats


text:
Intukuthelo uZuma echaza ngomuziComment on this story
INTATHELI YESOLEZWE
UMENGAMELI Jacob Zuma uhlulekile ukufihla intukuthelo yakhe ngesikhathi ephendula imibuzo ePhalamende ngezindleko zokwakhiwa komuzi wakhe eNkandla osekuqubule okukhulu ukukhuluma nokugxeka okuqhamuka emaqenjini aphikisayo. UZuma uzwakale ebhoka nangolaka egxeka labo ababehlela ukugasela emzini wakhe ngoba bethi kusetshenziswe imali ecela ku-R250 million yabakhokhi bentela ukuwakha.
UZuma uthe zonke lezi zinto ngomuzi wakhe zihlukumeza umndeni wakhe wakwaZuma.
Ekhuluma ngokufutheka uZuma uthe iyamkhathaza indaba yabantu abagijimela ukusho izinto kodwa bengalwenzanga ucwaningo.
“Sengilahlwe ngecala, ngapendwa ngamnyama, kushiwo zonke izinto ngami kuthiwa ngikhohlakele. Akumele nijahe ukudingida izinto eningazazi,” kuphendula uZuma, inkulumo yakhe elandelwe yihlombe nemvunge ebiqhamuka kwenye ingxenye ePhalamende. Eqhubeka nokugxeka uthe kunabathile asebenze izwe lakholwa wukuthi uhulumeni wuye omakhele umuzi.
Ngesikhathi uZuma eqhubeka nokuchaza ngokwakhiwa komuzi wakhe kodwa engavezi gama lamuntu, uthe inkampani yabakhi eyakha eminye imizi eduze komuzi wakhe ayihlanganise lutho nokwakhiwa komuzi wakhe.
“Ngazakhela mina umuzi wami ngazikhokhela,” kucacisa uZuma kubonakala ukuthi usekwa nangamamanye amalungu ePhalamende.
Uveze nokuthi yena waxhuma kuphela izindlu ezinhlanu ezintsha emzini wakhe kwase kuqiniswa ezokuphepha. Uthe ngalezi zinto ezenziwa emzini wakhe akazi ukuthi kungenzeka kanjani ukuthi izindleko zakho zize zifike ku-R200 million.
Uthe abantu akumele babuze uNgqongqoshe wezemiSebenzi yoMphakathi uMnuz Thulas Nxesi yonke imibuzo le angeke akwazi ukuyiphendula.
Umholi weDA ePhalamende, uNksz Lindiwe Mazibuko, usukumile waphonsela uMengameli inselelo ethi banolwazi lokuthi kusetshenziswa izigidi kulo muzi kufakelwa ezokuphepha ezisezingeni, kufakwa nekheshi futhi ngaphakathi kunendawo yokuzivocavoca.
UMazibuko uthwale kanzima ezama ukubeka iphuzu lakhe ngomuzi kaMengameli okuze kwaholela ekutheni kungenelele uSomlomo uMnuz Max Sisulu ethi akwehliswe imimoya.
Umholi we-UDM, uMnuz Bantu Holomisa, uthe bakuqonda kahle ukuthi umuzi kaMengameli uyindawo edinga ukuhlala iqashelwe ngoba ihlala uMengameli.
UHolomisa uthe kumele kuthunyelwe ikomiti elizohamba liyohlola zonke lezi zinto okukhulunywa ngazo ngomuzi kaZuma ngoba labo asebeke baya ngaphambilini kukhona abangakuqondanga kahle.
“Abantu abayeke ukuthanda ukukhuluma bengenalo ulwazi lwezinto,” kuphetha uHolomisa enanelwa yihlombe. Uphenyo njengamanje ngomuzi kaZuma lusezandleni zoMvikeli woMphakathi, u-Adv Thuli Madonsela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuhambe kahle kuvulwa izikole eKZN
2013-01-16 12:04
Durban - Izigidi zezingane zibuyele ezikoleni KwaZulu-Natal ngoLwesithathu ekuseni.
Kudaleke isiminyaminya ngasezikoleni eziningi eThekwini ngesikhathi abazali behambisa izingane ezikoleni.
Okhulumela uMnyango wezeMfundo KwaZulu-Natal uMuzi Mahlambi uthe kubonakala sehlile isibalo sabazali ababhalisa izingane zabo ngosuku lokuvulwa kwezikole.
"Nokho, akungabazeki ukuthi bakhona labo abazibhalisa ngalesi sikhathi ezabo, kodwa sibe nomkhankaso omkhulu, yinina bezindaba, enisisizile ekuwudluliseni emphakathini. Sicabanga ukuthi lokho kusisize kakhulu,” esho.
UMahlambi uthe uNgqongqoshe wezeMfundo esifundazweni uSenzo Mchunu uhambele isikole iGrantam Park Primary School eRichards Bay, okuyilapho efice khona othisha sebephezu komsebenzi wokufundisa.
Ungqongqoshe kulindeleke ukuba ahambele izikole ezingu-30 ezinsukwini ezintathu ezizayo.
NgoLwesbili izitolo ezidayisa izincwadi esifundazweni bezigcwele kakhulu njengoba abazali bephume ngemizuzu yokugcina okuyothengela izingane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ithi izobageza igilo iMiCasaComment on this story
FANELESIBONGE BENGU
LITHEMBISA into yamehlo iqembu lomculo we-house elingaconsi phansi kwabaningi kulezi zinsuku, iMiCasa elizobe licula kuGu Jazz Festival ezobe isePort Shepstone kusasa.
IMiCasa okuboshelwe kuyona uMo T, J Something noDr Duda ithi izokwenza isiqiniseko sokuthi abantu abayikhaleli imali yabo kuGu Sports & Leisure Centre kusasa edilini lowe-jazz.
UMo T utshele Isolezwe ukuthi umculo wabo uhlukile kune-house ejwayelekile ngoba uyingxubevange ye-jazz, i-house eshaya ngesigqi esipholile ne-soul.
“Uma ubheka uDr Duda akasiye kuphela uDJ kodwa ubuye adlale upiyano mina ngidlala imfiliji okuyinsimbi yomculo emataniswa kakhulu nowe-jazz bese kuza uJ Something nezwi lakhe,” kusho uMo T othe bazobe bedlala bukhoma.
Uthe abantu abalindele ukudansa futhi balungise amaphimbo abo ngoba bafuna bacule kanye nabo uma sebeshaya izingoma zabo ezifana nezithi These Streets, La Vida, Heavenly Sent nezinye.
Kulo mcimbi osonyakeni wawo wesithupha kuzobe kushiyelana inkundla oZahara, Lira, Siphokazi, Thandiswa Mazwai, Stimela, Zakes Bantwini, Oliver Mtukudzi, Ringo, Mbongena Ngema, DJ Muntu, Brian Thusi nabanye abaningi.
Ugu Jazz luqala ngo-10 ekuseni.
Amathikithi asatholakala eComputicket kanti abiza u-R200 kuthi awezicukuthwane abize u-R600.
Khona manjalo, namhlanje kuzobe kunomcimbi owandulela owakusasa eMarburg Sports Ground lapho kuzobe kudlala khona uRalf Gum waseGermany, Zakwe, Shota, Professor, DJ Le Soul, DJ Tira, L’vovo, Da Babes, DJ Happy Gal, DJ 101 nabanye.
Amathikithi abiza u-R70 kanti lo mcimbi uqala ngo-7.30 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abamnyama bayalingana nabamhlophe ku-JSE
2012-12-06 14:02
Johannesburg - Isibalo sabatshalizimali abamnyama kuthiwa siyalingana nesabamhlophe kuJohannesburg Stoc Excghange, kusho ucwaningo.
Ucwaningo lwenziwe ezinkampanini ezingu-100 eziphezulu, ku-JSE.
"Kulo nyaka kubonakale ukuthi abamnyama nabamhlophe baseNingizimu Afrika, basebenzisa izindlela ezifanayo ekutshaleni izimali zabo, kusho isikhulu ku-JSE uNicky Newton-King.
"Sicabanga ukuthi umnotho wabamnyama uzoqhubeka nokukhula. Ucwaningo luveza kanjalo.”
Uma kubhekisiswa ngokwemigomo ngaphansi kweBlack Economic Empowerment Codes of Good Practice, umnotho wabamnyama ukhule ngo-33%.
Amabhizinisi amaningi abamnyama abanamasheya kuwo, ngamabhizinisi aphathelene nemihlomulo yezimpesheni, nezinye ezithinta ezezimali.
U-24% wamasheya, ngowabantu bakuleli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Finance24


text:
Ziyinkinga izindaba ezinhle - Abahleli
2012-11-23 16:30
Johannesburg - Yize noma amaphephandaba ebika izindaba ezinhle, imvamisa zishaywa indiva ngabafundi banake lokhu okumbi kuphela okubikwe yiphephandaba, kusho umbiko engqungqutheleni ebekudingidwa kuyo ngendima yabezindaba.
"Sihlala sizibhala izindaba ezinhle, kodwa ake ukhumbule nawe usakhula. Ukhumbula kangcono umuthi omumbi abazali ababekuphuzisa wona kunokhumbula amajuzi amnandi ababekunika wona," kusho umhleli weMail & Guardian uNic Dawes.
"Ziningi izindaba ezinhle esibika ngazo kodwa azinithukuthelisi, azininiki umfutho njengezindaba ezingezinhle esinibikela zona."
Umhleli weCity Press uFerial Haffajee uthe imithombo eminingi yabezindaba ayizibhali izindaba ezinhle.
"Ephephandabeni iCity Press siyaqinisekisa ukuthi ziyatholakala izindaba ezinhle nezijabulisayo. Ngiyazi kodwa abantu abaziboni ngoba basuke bejahe ukufunda ngeNkandla nemikhonyovu yamathenda."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ISars yaba nokwenzelela - Mpisane
2012-11-07 08:11
Durban - Abaqoqi bentela kuleli iSars yaba nokwenzelela ngesikhathi isingethe izindaba zentela zikasomabhizinisi uShauwn Mpisane, kulalele iNkantolo yesiFunda yaseThekwini.
Ummeli kaMpisane, uJimmy Howse, uthi iSA Revenue Service yahluleka ukwazisa uMpisane ngokusemthethweni ukuthi ukweleta intela ka-R13 million.
UMabongi Flora-Junior “Shauwn” Mpisane usolwa ngokukhwabanisa ngoba ebalekela ukukhokha intela.
Usolwa nangokuhlukumeza umthetho iClose Corporations Act ngokuba nguyena kuphela umnikazi weZikhulise Cleaning, Maintenance and
Transport CC yize atholakala enecala lokukhwabanisa.
Uyawaphika wonke amacala.
Ngo-2008 inkampani kaMpisane yenza u-R120 million, kwathi inzuzo yaba ngu-R73.7 million.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Babeka imibono ehlukene ngoNzamaComment on this story
SIMPHIWE NGUBANE
YEHLUKENE imibono emaqenjini aphikisayo kuMasipala weTheku ngekusasa lomphathi wamaphoyisa ongundabamlonyeni kulezi zinsuku uKhomishana Eugene Nzama ongafunwa ngabasebenzi abaphethe kanye nosomatekisi.
I-DA ithi isahleli ezwini eyalishumayela kusukela kusaphethe iMenenja eseyahamba uDkt Mike Sutcliffe ukuthi akaxoshwe uNzama bese kusungulwa uphenyo ngezinkinga ezikhungethe lo mbutho ezinye zazo ezidalulwe ngumbiko wenkohlakalo iManase Report.
IPhini likaSihlalo weKhokhasi kwi-DA eThekwini, uMnuz Zwakele Mncwango, lithi maningi kakhulu amaphoyisa abengamfuni uNzama nangeneme ngaye njengoba emsola nangenkohlakalo.
Lo mholi uthi yize bekuqonda ukuthi uNzama unelungelo njengawo wonke omunye umsebenzi kodwa akaxoshwe ngoba “kuyacaca ukuthi inkinga akuyena uNzama kuphela kodwa nangaphakathi izinto zomapeketwane”.
“Leli hlazo lokuteleka kwamaphoyisa akuyona nje into eyehlisa isithunzi sikaNzama nalo mbutho kodwa wonke uMasipala. Kuyishwa ukuthi sekujwayelekile ukuthi kubonakale amaphoyisa kaMasipala eshiya umsebenzi wawo agcwale iCity Hall ebhikishela umphathi wawo okunogcobho ebuholini bakhe,” kusho uMncwango.
I-IFP ngomlomo kaSihlalo weKhokhasi wayo, uMnuz Mdu Nkosi, ithi akangaqale axoshwe uNzama engakanikwa ithuba lokuthi aziphendulele ngasolwa ngakho.
Uthi kuyacaca ukuthi le nto inenhlese yezepolitiki yingakho bathuka ngesikhathi emiswa emsebenzini baphinde bambona esebuyiselwa ngaphandle kwencazelo eqondile.
“Akanikwe ithuba lokuthi achazele umphakathi ukuthi yini le abayibangayo namaphoyisa akhe. Inkinga ngalo Masipala wukuthi izinto uyazifihla yingakho nosomatekisi bevuka indlobane beteleka okugcina sekuhlukumezeka nomphakathi ongangene kulezi zinto,” usho kanje.
Amakhulu amaphoyisa kaMasipala angaphansi kwenyunyana iSouth African Municipal Workers’ Union (Samwu) avuka indlobane ngoLwesihlanu kwama nse ukuhamba kwezimoto emgwaqeni uDkt Pixley KaSeme (West Street) ngaseCity Hall ebhikishela ukuba kuxoshwe uNzama, kuqashwe ngokugcwele amaphoyisa osekuneminyaka esebenza ngezinkontileka futhi kuphenywe izikhulu zalo mbutho ngenkohlakalo.
Kwaze kwalamula ukufika kweMeya uMnuz James Nxumalo eyacela la maphoyisa ukuba abanike amasonto amabili ukuze babhekane nalezi zinkinga.
Phambilini uNzama wathi kunabantu abafuna ukumsoconga ngoba engafuni ukudansela isiginci sabo uma enza umsebenzi wakhe. Wathi uthola ukusatshiswa ngaso sonke isikhathi.
UNobhala weSamwu KwaZulu-Natal, uMnuz Jaycee Ncanana, unqumele ugwayi katiki wezinsuku ezingu-14 lo mkhandlu ukuba uphendule izimfuno zamaphoyisa kungenjalo bazoyinyomfa ngesiteleka esingasukumi phansi ezinsukwini ezizayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kwesule undunakulu waseMali
2012-12-11 07:41
Bamako - UNdunankulu waseMali uCheick Modibo Diarra umemezele ukushiya isikhundla sakhe ngoLwesibili, ngemuva kokuthi ebanjwe waboshwa ngamasosha embangi yakhe u-Amadou Sanogo.
"Mina, Cheick Modibo Diarra, ngiyesula kuhulumeni," kusho uDiarra, ethula inkulumo emfishane ezindlini zomsakazo i-ORTM.
Undunankulu akakhiphanga zizathu ngokwesula kwakhe.
UDiarra ubonge abalandeli bakhe, wathi ukholwa wukuthi uhulumeni ozophatha uzolisebenzela izwe, wenze izinto kangcono.
Umlayezo kandunankulu uzwakale ngemuva kwamahora angengakanani kuzwakale ukuthi ushaqwe ngamasosha angu-20, athe athunywe nguCaptain Sanogo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kulimale 2 engozini yomgwaqo eKZN
2011-06-02 10:50
Johannesburg - Abezimo eziphuthumayo zakwa-ER24 bathi kulimale kabi umshayeli wesithuthuthu nomuntu obehamba ngezinyawo ngesikhathi eshayiswa yilesi sithuthuthu eMhlanga ngoLwesine.
"Lesi sithuthuthu besihamba kuM41 sibheke ePhoenix namhlanje ekuseni ngesikhathi sishayisa umuntu obegijima eceleni komgwaqo," kusho uDerrick Banks.
Umshayeli wesithuthuthu uphuthunyiswe esibhedlela iSt Augustine kwathi lo obehamba ngezinyawo wayiswa e-Addington Hospital.
- SAPA


text:
I-ANC ne-DA bancome uMotsepe
2013-01-31 16:49
Johannesburg - Amaqembu i-African National Conrgress kanjalo neDemocratic Alliance, asencome isiqumama esinguPatrice Motsepe, ngomnikelo wakhe awenzile, wokukhipha ingxenye yomcebo wakhe.
Amaqembu akhiphe izincomo ezitatimendeni ezibhalwe ngokwehlukana.
"Lokhu kukhombisa umusa omkhulu kubantu baseNingizimu Afrika, kukhombisa ukukhathalela nokuthanda izwe," kusho umkhulumeli we-ANC uJackson Mthembu.
"Sikholwa wukuthi lo mnikelo uzosiza abantu abaningi abahlwempu futhi uzosiza ekulweni nobubha uhulumeni ahlale ekhala ngabo. Kumele uMotsepe ashayelwe ihlombe," kuqhuba uMthembu.
I-DA ayisalanga ngaphandle ekukhipheni izincomo.
"I-DA ikwamukela ngazo zombili ukunikela kukaMotsepe, kumele nabanye babukele ekwenzeni kwakhe,” kusho ilungu le-DA ePhalamende uTim Harris.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IBoko Haram izosabalala ne-Afrika - Jonathan
2013-01-24 10:01
Lagos - UMengameli waseNigeria uGoodluck Jonathan uthi iqembu lamaphekula elingamaSulumane iBoko Haram, lizokuba yingozi emazweni amaningi ase-Afrika, uma linganqandwa.
UJonathan usho kanjena ngesikhathi ekhuthaza ukuthi kwelekelelwe izwe iMali, okumanje emiswe kambi ileli qembu.
Umengameli ukhulume kanjena ngesikhathi enengxoxo nabezindaba ze-CNN.
"Uma inganqandwa iBoko Haram, angeke igcine kuphela ngokuhlukumeza iNigeria kodwa izodlulela kwamanye amazwe, isabalale ne-Afrika," kusho uJonathan ekhuluma eseDavos, emhlanganweni weWorld
Economic Forum.
Uveze ukuthi iBoko Haram iyagcaluza, ixhumana namanye amaqembu adlelana ne-al-Qaeda, aqhuba impi eMali.
"Lesi sizathu yisona esenza uhulumeni waseNigeria, azimisele ekulekeleleni amanye amazwe ahlaselwe yizinkinga ezifana nezaseMali."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Siyazama ukuxazulula umbango: ICCComment on this story
FANELESIBONGE BENGU
IZIPHATHIMANDLA zendawo yokwenza imicimbi yomtakabani eThekwini, iNkosi Albert Luthuli International Convention Centre (ICC,) zithi zisaxoxisana noMasipala weTheku nenkampani yomculi wowokholo, uSfiso Ncwane, ukuxazulula umbango wabo ngale ndawo.
ISfiso Ncwane Communications ihlelela lo mculi wengoma ethi Kulungile Baba ikhonsathi yokuqopha i-DVD yakhe entsha ngo-Okthoba 27.
Ngakolunye uhlangothi uMasipala ufuna ukuba nomcimbi wokuqhathwa kwamaqembu emqhudelwaneni wamazwe ase-Afrika ozoba kuleli ngonyaka ozayo, i-Orange Africa Cup of Nations (Afcon) ngo-Okthoba 26. Lolu ngolunye lwezinsuku esezibekiswe yinkampani kaSifiso ukusebenzisa le ndawo.
Owezokuxhumana e-ICC, uSandy Le Brasse, utshele Isolezwe ukuthi ngeke akwazi ukuphefumula ngalolu daba njengoba besaxoxisana nabantu abathintekayo.
“Ngiyalwazi udaba lukaNcwane noMasipala kodwa angivumelekile ukuphawula ngalo. UNcwane yisikhasimende lethu ngakho izinto ezenzekayo sizozixoxa naye noMasipala,” kusho uLe Brasse.
Imenenja kaNcwane ebuye ibe yinkosikazi yakhe, uNkk Ayanda Ncwane, ucashunwe kwiSolezwe ethi uqashe le ndawo ngoMashi kodwa waze wakhokha ngoMeyi futhi unobufakazi balokho njengoba asayina inkontileka.
“Ngayikhokhela ukuyisebenzisela izinsuku ezimbili ngoba ngo-Okthoba 26 sizobe silungisa izinto ukuze ngakusasa sifike sesithinta lapha nalapha ngaphambi kwekhonsathi,” kusho yena.
Uthe ngokwazi kwakhe ikhonsathi izoqhubeka njengoba kuhleliwe.
Okhulumela uMasipala weTheku, uMnuz Thabo Mofokeng, uthe ngo-Okthoba 26 bazobe benomcimbi wokuqhathwa kwamaqembu angu 16 azodlala ku-Afcon kuleli ngoJanuwari kanti kulindeleke ukuthi indawo ize ilunge ngo-Okthoba 28.
“I-ICC izobe ingakulungele ukusingatha eminye imicimbi ngalesi sikhathi nekhonsathi kaNcwane nayo iyangena kulokhu. Abantu abathintekayo okuhlanganisa abeNcwane Communications bayakwazi lokhu,” kusho uMofokeng.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zimkhalele obulale intombi
2012-10-29 14:03
Johannesburg - Kubulawe owesimame ngesikhathi kunengxabano phakathi kwakhe nesoka lakhe eDutywa, kusho amaphoyisa ase-Eastern Cape ngoMsombuluko.
UCaptain Jackson Manatha uthe lezi zithandani zaba nengxabano ngoMgqibelo ebusuku ngemuva kokuba lona wesifazane ethole umyalezo ophuma kwenye intombi ocingweni lesoka lakhe.
“Kusolakala ukuthi isoka lisebenzise isigodo ukushaya lona wesifazane... Uthe akabonanga ukuthi ushonile njengoba avele wathula ngesikhathi emshaya."
Isoka liqale ukubona ukuthi lona useshonile ngeSonto ekuseni labe selibiza amaphoyisa.
Libe seliboshwa kanti lizovela eNkantolo yeMantshi eDutywa ngoLwesibili.
- Landela
IzindabaNews24 kuTwitter
- SAPA


text:
UMyeni uzolwela ijezi leBafana
2012-10-09 10:05
Johannesburg - Ngemuva kokudlala indima ebonakalayo ngesikhathi i-Orlando Pirates iqeda ukungashaywa kwe-University of Pretoria, uSifiso Myeni usekulungele ukuthola isikhala kuBafana Bafana, kubika iSowetan.
UMyeni ubaliwe esikwatini esizodlala imidlalo yobungani emibili nePoland, eNational Stadium
ngoLwesihlanu baphinde badlale neHarambee Stars eNairobi ezinsukwini ezine eziyolandela.
IPoland izosebenzisa lo mdlalo neBafana ukuzilungiselela owokuhlungelwa i-2014 Fifa World Cup nalapho bezobhekana khona neNgilandi ngo-Okthoba 16.
"Kuyinto enkulu kakhulu ukumela izwe lakho, ngiyajabula ngokuba yingxenye yesikwati esakhiwa ngumqeqeshi uGordon Igesund,"
kusho uMyeni.
"Angikholwa ukuthi yimina wonke lo osemele izwe.
"Ezinyangeni ezimbalwa ezedlule bengibukele ngisebhentshini kulandela ukulimala."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bayanconcoza ngoPitso - Umbono
2012-06-05 15:51
Cape Town - UPitso Mosimane usephelelwe ngumsebenzi wakhe njengomqeqeshi weqembu lesizwe, emuva kokuxoshwa kudingeke ashiye abadlali ehotela abalaliswe kulo ePhokeng.
Abadlali babeka izimvo zabo ngesinqumo seSafa.
USboniso Mqadi uthe: Iqiniso
wukuthi izinkinga zaqala ngesikhathi umengameli weSafa ehluleka ukwenza
umsebenzi ngokufanele ngesikhathi sihluleka ukungenela emidlalweni ye-Afcon nokwavela kwacaca ukuthi umengameli akawenzanga ngendlela efanele umsebenzi wokwazisa
isizwe ngomthetho owawuzosebenza nowenza sangakwazi ukungena emidlalweni.
Ngibona kungakuhle kuxoshwe uNematandani ukuze kulunge yonke
into, awukwazi ukuthi ungamane uzoba ngumengameli weSafa ungakaze ube
yisekela likamengameli.
Kumele abaphathi basusewonke umuntu onengqondo embi, baqale ngoNematandani ngoba sebemxoshile
uPitso, kodwa umuntu osibulalayo yileya ndoda engumengameli weSafa.
UKwanele Mbatha uthe: Izikhulu zeSafa kumele zinukane zona amakhwapha
kuyoba nini kuxoshwa abaqeqeshi, nabadlali nabo kumele babhekwe
ngelinye iso ngathi nabo abadlali ngokuzimisela.
UDhlongolo Philani uthe: Impela
akahambe uPitso umsebenzi uyamhlula, uma ebona aBafana bengawashayi amagoli akashintshi ngani umdlalo?
UPortia Williams uthe: Iqembu lakithi yilo elinenkinga, kubukeka sengathi siyohlale sipheka sithulula kubaqeqeshi.
Akusiye umqeqeshi odlalayo enkundleni , ngabadlali abavela kumaqembu ahamba phambili akuleli, alivele livalwe iqembu lesizwe kuze kucace ukuthi
asinalo ngoba iyadina lento.
USibusiso Magolwane uthe: Sihle lesi sinqumo, lo mqeqeshi uzithwele kakhulu.
ISafa nayo inepolitiki esazosihlupha okuyiyo ecindezela abaqeqeshi, umqeqeshi akabe namagunya afanele angezwa ngabathile
ngokufanele akwenze.
UBenni ngabe uyadlala kwiBafana kodwa ngenxa
yenkinga abanayo ngaye akadlaliswa, uJomo wake wakudalula lokhu eyeka kwiBafana Bafana eminyakeni edlule.
UMbuso Wiseman uthe: Sibonge kakhulu akahambe manje.
UGoodman Mkhize uthe: Yizindaba ezimnandi kakhulu lezi zokuxoshwa kukaPitso.
UNtokozo Zulu uthe: Siyabonga kakhulu Safa, hamba kahle Pitso.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe kuNews24,
akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
UParker uvuma amaphutha abawenzile
2013-01-22 12:11
Johannesburg - Iqale ngegiya eliphansi imidlalo yesi-29 ye-Africa Cup of Nations, ngesikhathi iNingizimu Afrika idlala umdlalo ongenamagoli, ibhekene neCape Verde, ngoMgqibelo.
Umbiko okhishwe yi-website yeSoccerladuma.co.za, uthi iNingizimu Afrika ihlulekile ukujabulisa abalandeli.
Umgadli uBernard Parker uqinisekile lokhu kukhuluma, ngesikhathi evuma ukuthi abadlalanga kahle, wathi kumele bashintshe ukwenza uma sebebhekene ne-Angola eThekwini.
UParker odlalela iKaizer Chiefs, ungumshayi magoli ohamba phambili ku-PSL, uthi abadlali bebenovalo ngesikhathi bevula umqhudelwano we-Afcon.
"Ngicabanga ukuthi besinovalo. Kumele siqinise ukudlala kwethu senze kangcono uma sesibhekene ne-Angola, kumele sidlale umdlalo wethu esiwujwayele, sihlasele. Asikwenzanga lokho ngesikhathi sibhekene neCape Verde."
“Uma sidlala umdlalo esiwujwayele nakanjani sizowina, ilokho esifuna ukukwenza. Kumele nakanjani senyuse amasokisi," kugcizelela uParker.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uvele enkantolo oshise umfana nge-ayina
2011-11-15 16:27
Durban - Usale emabhadubhadu emzimbeni umfana oneminyaka engu-15 waseZimangweni, eNanda, othi ushiswe ngunina ongamzali nge-ayina ngeSonto ngoba emsola ngokuba wuhlupho ekhaya, kubika iphephandaba iSolezwe.
Lo mfana ongeke adalulwe igama lakhe ngenxa yeminyaka yakhe yobudala, ushe esiswini, emhlane, emathangeni, ebusweni kanti ezandleni zombili unomaka wentambo akade eboshwe ngayo ngesikhathi eshiswa.
UCaptain Thulani Zwane wamaphoyisa KwaZulu-Natal uthe lo wesifazane uboshiwe ngecala lokuzama ukubulala kanti uzovela eNkantolo yaseNtuzuma maduze.
Uma elandisa lo mfana uthi unina ufike kwamngani wakhe eBhambayi ehamba nomfowabo ngoba efuna i-ayina lakhe abelithathile.
"Umama uthe angihambe ngiyomkhombisa lapho ngiliyise khona.
"Ngihambile nabo ngafike ngalithatha i-ayina ngabanika, sagoduka siya ekhaya. Kuthe uma sifika ekhaya umama wangifaka ekamelweni wangibopha izandla nezinyawo ngentambo okuboshwa ngayo imbuzi," kuchaza lo mfana.
"Ube eseqala engishisa la esiswini ngoba bengilele ngomhlane. Bengithi uma ngikhala athi angithule ngimbangela isicefe. Ube esengiphendula wangishisa emhlane nasemathangeni nala ngaphambili," kuchaza lo mfana.
Kuthiwa lo mfana usolwa ngokuhlupha ngokweba ekhaya.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Lagos - Abaduni bemikhumbi bahlasele umkhumbi eNigeria base bethumba abasebenzi abane esigamakweni sakamuva kuleliya lizwe elicebe ngowoyela, kusho i-International Maritime Bureau ngoMsombuluko.
"Abaduni bemikhumbi abebehlome beyizingovolo ngezibhamu, bangene emkhumbini bathumba abasebenzi abane," kusho iPiracy
Reporting Centre ye-IMB ngalesi sigameko sangeSonto.
Akekho okubikwe ukuthi ulimele kulabo abathunjiwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Sapa - AFP


text:
Kuthunjwe abaseChina eGibhithe
2012-03-01 12:38
Cairo – Abasebenzi ababili abadabuka ezweni laseChina bathunjiwe enhlokodolobha yaseGibhithe, eCairo ngoLwesine, lokhu kuvezwe yisikhulu ezindlwini zamanxusa esithi kuyanda ukwethuka kwabahlali kulenhlokodolobha kulandela uguqa kombuso wesishoshovu esingu Hosni Mubarak.
"Abasebenzi babili base China bathunjwe ngoshayasibhamu namhlanje ekuseni enhlokodolobha iCairo, bafuna ngo dli imali," kuchaza inxusa lase China.
"Laba basebenza enkampanini yamatshe egxile ekwenzeni umabula," kuchaza isikhulu.
Umthombo kwezokuphepha eGibhithe uthi kungokokuqala ngqa kuthunjwa abokufika abadabuka kwamanye amazwe kulenhlokodolobha.
Umthombo wezindaba kahulumeni eChina, iXinhua ucaphune iphini likasoseshini wabahlali laseChina eGibhithe, iChinese People Association in Egypt, uChen Jiannan, ethi abathumbi bafune isamba semali engu-$83 000.
Abathunjiwe bebesendleleni eya emsebenzini besuka emzini wabo oseMaadi enengizimu ne nhlokodolobha iCairo.
Lokhu kuthumba kuza esikhathini esingangenyanga kuthunjwe abasebenzi enkampanini ka semende eSinai peninsula bethunjiwe yiqembu elizibiza nge Bedouin elalikade lifuna kudedelwe izihlobo zabo ezingama sulumane ezabe zithathwe ngamasotsha ka hulumeni.
– "Like" ikhasi lethu ku-Facebook uze ukwazi
ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24)
.
- SAPA


text:
Uhloniphe amaqhawe omzabalazo nge-albhamu ongenise kowe-Hip HopComment on this story
THOKOZANI NDLOVU
UMCULI we-HipHop wakuleli izingoma zakhe ebezijwayele ukuzwakala kwezinye zeziqephu zomdlalo we-e.tv, iRhythm City ukhiphe i-albhamu eqhakambisa amaqhawe omzabalazo asaphila nasashona.
UMfanafuthi Dumakude (28) odume ngelikaNico waseNhlazatshe, eMgungundlovu uthi ngabe akakwazi ukuhamba akhululeke kuleli ukube amaqhawe anjengowayengu-mengameli wakuleli uDkt Nelson Mandela awazange azabalaze.
“Kumele silibonge iqhaza labayibamba ishisa bezabalazela le lizwe siphinde sikhumbuze intsha lapho siphuma khona. Ababesizabalazela banikela ngempilo yabo ngoba befuna thina sikhululeke ngakho akumele sikhohlwe yimisebezi yabo asibabonge besaphila,” kusho uNico.
Le albhamu enezingoma eziyishumi ethi, Remember Back, ibalula uMandela, Robert Sobukwe, Steve Biko, Hector Pieterson, Jacob Zuma nabanye.
Iphinde ibale namaqhawe aphesheya okungoMalcolm X, Martin Luther King noMengameli waseMelika uBarrack Obama owokuqala omnyama ohola leliya lizwe.
Le albhamu sekungeyesibili kwaseke wawakhipha njengoba ubegcine ekhiphe ethi, Nico Revolution ngo-2006.
UNico uzophinde akhumbuleke ngesikhangiso sethelevishini sejusi yaseNigeria, i-Oval Tine abonakala kusona ngo-2008.
Waphinde wabonakala kweseFifa Confederations Cup ngo-2009.
Engakafudukeli eGoli lapho esezinze khona ngokomsebezi, uqale engumdansi wagcina esehlangane no-DJ Bright Summer owayesakazela iRadio Pietermaritzburg ngo-1998 ayesesebenzisana naye.
Ngemuva konyaka behlangene, uNico wazinza eGoli ngoba efuna inkampani yomculo azoqopha kuyona.
I-Remember Back izokwethulwa ngokuse-mthethweni ngenyanga ezayo eGoli iphinde yethulwe naKwaZulu-Natal kuyo le nyanga ezayo.
UNico useke washiyelana inkundla neBig NUZ, Trybe, Spencer, Chax no-Abba ongasekho.
Uphinde abe nenkampani iHelloz Production ehlela imicimbi, iphathe abaculi isabalalise umculo wabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMwaruwari usezogijima kuChilli Boys
2013-02-27 16:30
Cape Town - IChippa United isiqinisekise ukusayiniswa kukaBenjani Mwaruwari, odabuka eZimbabwe, nodlale isikhathi eside phesheya kolwandle.
UMwaruwari unikwe inkontileka yonyaka, kanti ubekade edlala eNgilandi, edlalela amaqembu afana neManchester City, Sunderland nePortsmouth, kusho umbiko we-Eyewitenss News.
Lo mgadli uke waziqeqesha ne-Ajax Cape Town, wadlala emdlalweni wobungani, nokho bangamsayinisa.
UMwaruwaru useqalile ukuzilolonga neChilli Boys.
INhloko yezokuxhumana eqenjini uLukhanyo Mzinzim uthi bathokozile ngokuthola lo mgadli.
"Kubalulekile ukushaya amagoli, wonke umuntu uyazi ukuthi akulihambeli kahle iqembu kulezi zinsuku.”
Leli qembu laseKapa, lizama ukuvika izembe njengoba lingene okokuqala kwi-Premier Soccer League, lisuka kwi-National Division.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Libalulekile ilungelo lempilo - Zuma
2013-02-21 16:42
Parliament - Libalulekile ilungelo lempilo nokuphepha kwabesifazane kanye nezingane, kusho uMengameli wezwe uJacob Zuma, ngesikhathi ekhuluma ePhalamende.
UZuma ubephonswa imibuzo mayelana nenkulumo yakhe ebhekiswe esizweni, ayenza ngesikhathi kuvulwa iPhalamende.
Siyakwamukela ukwehla kwezibalo zobugebengu, kodwa kuyethusa ukuthi kungenele isihlava esethusayo sokudlwengulwa kwabantu besifazane, kusho uZuma.
Umengameli uthe lo mkhuba kumele ugxekwe ngayo yonke indlela.
"Sekudlulele kakhulu, akusagcini nje ngokuthi kuhlukunyezwe abesifazane kuphela, umkhuba usungenele nakwabesilisa. Kukhona abesilisa abanyukubezwayo. Sesitshele amaphoyisa ukuthi kumele angabi nazwelo kubantu abenza lezi zehlakalo,” kukhuluma uMsholozi.
"Kumele siphinde sibheke ukuthi kungenziwa njani ukuthi kubuyiswe isithunzi nokuzigqaja kubantu, babe nokuhlonipha ilungelo lempilo, kube nokuhloniphana.”
"Njengoba sizogubha iminyaka engu-20 izwe lakhululeka, kumele abaholi babhekisise kabanzi lolu daba lokuhlukumeza.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe 2 kuphangwa eKZN
2012-09-14 15:21
Durban - Amaphoyisa afuna uthuli abasolwa abathathu kulandela ukudutshulwa kubulawe izithandani esezikhulile eJacobs, ngaphandle kweTheku, kusho umbiko weNewswatch.
UKumar noPoomoney Govender bebelapho besebenzela khona, eD&D
Govender's Take Away, kuChamberlain Road ngoLwesithathu ngesikhathi behlaselwa yila madoda.
Amaphoyisa athi abasolwa banxenxe imali kumnikazi wespaza, nobedayisela emagcekeni esitolo sendawo.
Ngesikhathi laba bebatshela ukuthi abanayo imali, abasolwa babe sebedubula.
Amaphoyisa athi babe sebecela empunzini bangathatha lutho.
Kucelwa noma ngabe ngubani ongase abe nolwazi ukuba aphumele obala.
- Landela
IzindabaNews24 kuTwitter
- News24


text:
BULAWAYO—
Ukubhidlika kwenotho yelizwe, okwabangela ukuphuma kwabanengi eZimbabwe besiya emazweni, kutshiye abesifazana abanengi bethwele nzima ukukhulisa izimuli ezingela omyeni laboyise bezingane.
Ekadeni owesifazana wayetshiya umuzi kayise ayekhonza kumkakhe lapho ayekhangelelwe ukuyaphilisana laye. Bakhe umuzi, bakhulise izingane bendawonye, nxa besehlukana kube ngokwesikhathi esifitshane hatshi eside kakhulu.
Lo wawungumsebenzi wababili, umama lobaba. Ubaba kusazakala ukuba nguye ophuma ukuyazingela ukuze anakekele imuli, umama ebona ngemisebenzi yasekhaya.
Konke lokhu sokwaguquka kulandela imisebenzi esigcwalisa abantu endaweni zonke zamagumbi amane womhlaba. Ubaba loba umama usephuma anqanqathe adabule amazwe esiyadinga okokuphilisa imhuli, ababili behlukane okwesikhathi eside, babonane kanye kumbe kabili ngomnyaka
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba lukaNothando Sibanda lwasebedilizelwe imitshado ngokusebenzela emazweni


text:
Omunye owesifazane oshonile eW Cape
2013-02-12 14:02
Johannesburg - Amaphoyisa aseKapa athi sekutholakale isidumbu sowesifazane oneminyaka engu-19 ubudala, eBeacon Hill, e-Atlantis.
"Isakhamuzi esithile besiya emsebenzini ngesikhathi sizithela esidunjini sowesifazane, zintshingwe esikhotheni," kusho okhulumela amaphoyisa uLieutenant Colonel Tembinkosi Kinana.
Isidumbu sitholakale ngezithuba zawo-07:00.
Omunye wesifazane usanda kutholakala edlwengulwe wabulawa edolobheni laseKapa ngempelasonto.
Isidumbu salona satholakala sivalelwe eshalofini eliseceleni kombhede, kulesi sehlakalo kwaboshwa indoda yakwamakhelwane.
Zombili lezi zehlakalo zenzeka nje abantu basanda kushaqiswa yisehlakalo saseBredasdorp, la kubulawe khona ngesihluku u-Anene Booysen,17.
UBooysen wadlwengulwa yiqulu, waphulwa izandla nezinyawo, wanqunywa uqhoqhoqho wase efakwa ibhodlela elifile esiswini, amathumbu akhishwa ngaphandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uyavela obulale umuntu enkantolo
2012-10-16 12:03
Durban - Iyavela ngaphambi kweNkantolo yeMantshi eNtuzuma indoda esolwa ngokudubula ibulale ilungu leNkatha Freedom
Party, okwenzeke emini kubuka abantu kanjalo namaphoyisa, kuyo le nkantolo ngoMsombuluko.
Okhulumela amaphoyisa uLieutenant Colonel Jay Naicker uqinisekise ukuvela komsolwa enkantolo ngoLwesithathu.
Ilungu le-IFP uSiya Dlamini udutshulwa nje, bekuvela enkantolo abasolwa abathathu abangamalungu eNational Freedom Party, abasolwa ecaleni lokubulawa kukaCebisile Shezi, ekuthiwa naye wabulawa ngoba eyilungu leNkatha.
Ikhansela le-IFP uMdu Nkosi uthe ubekhuluma nabezindaba ngesikahthi ezwa kuqhuma isibhamu.
"Bengikhuluma nabezindaba zakwa-e.tv ngesikhathi intatheli ithi angigobe, kuqhuma isibhamu," kusho uNkosi.
Ngokusho kukaNkosi, umsolwa uyilungu le-NFP.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Angeke sizwe ngoLekota - Imibono
2013-02-04 16:21
Cape Town - Umholi weCongress of the People uMosiuoa Lekota, ukhulume wathi abantu abansundu bayithukuthelele kakhulu i-African National Congress, wathi kumele bavotele ukuyikhipha esikhundleni.
Usho kanjena ekhuluma enkomfeni ebihlelwe yiFW de Klerk Foundation, ngaphansi kwesihloko esithi “Uniting behind the Constitution”.
Enkulumweni yakhe uthe kudingeka amaphesenti alinganiselwa kwangu-12 kuze kuzochithwa i-ANC, ekubeni yiqembu elibusayo.
Abafundi beZindaba New24, baphawula ngokusho kukaLekota.
UNokwanda Mncwabe uthe: ULekota ungusomathuba, uyabona manje ukuthi iCope yakhe umbhedo wodwa, useyanhlanhlatha ngoba akasazi ukuthi athini.
Ungusomathuba ofuna ukuphatha ongafuni ukuphathwa.
USabelo Matshitsh'amlingene Mabuya ENqutu uthe: Cha mina angithukuthele futhi bengingakaboni lutho olwenziwa yi-ANC ekuthenini sekungathiwa abantu bayithukuthelele.
Singathanda iqhubeke nokuhola lelizwe.
UMuzi Nkambule uthe: ULekota uselahlekelwe ulayini, akasazi ukuthi kumele enzeni.
Into ezokwenzeka uzodayisa iCope, ayinike iDemocratic Alliance, kwaze kwanzima ukuba umlandeli weCope.
USamkelo Myeza uthe: Kodwa wena mfokaLekota ungasisiza ngani njengoba nawe uzilambele nje?
ULindokuhle Khena uthe: ULekota angiboni kuyiqiniso lento ayikhulumayo, ungumlahlekisi wabantu, i-ANC yiqembu elikhulu angeke alenze lutho.
USibusiso Mthethwa uthe: Akasiyeke lowo abhekane nezindaba zeqembu lakhe akhohlwe yi-ANC.
Ukuthi siyayivotela noma asiyivoteli okwethu lokho, angeke sizwe ngaye thina, akabheke izindaba zeqembu lakhe ngoba ziyamehlula.
ULindani Enock Mweli uthe: Ikopi elingenalutho lifana nomfazi owaliwayo esithenjini, ngenxa yokuthanda kwakhe ukugeceza.
Akubonakali noma kuza ngapha noma kuyalena, umholi ubekwa uMvelinqangi kusukela ezalwa, awenzi ngokuthanda kwenhliziyo yakho.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kugwazwe kwabulawa umfundi eNyuvesi yase-EC
2011-03-03 07:37
Johannesburg - Amaphoyisa aseMpumalanaga Koloni athi kusolakala ukuthi isitshudeni, 23, saseWalter Sisulu University sigwazwe isoka laso sashona ngoLwesithathu.
Owamaphoyisa uLieutenant Colonel Mzukisi Fatyela uthe: "Kusuke ingxabano phakathi kwalesi sitshedeni nesoka laso, sagwaza safa."
Lesi sigameko senzeke ekhaya lalo wesifazane elokishini laseZimbabwe elingamakhilimitha angu-10 ngaphandle kwaseMthatha.
Isoka libe seliyabaleka, kusho uFatyela.
Amaphoyisa asalithungatha.
- SAPA